open-index/open-wikipedia-markdown huggingface dataset:
తమిళిసై సౌందరరాజన్

**తమిళిసై సౌందరరాజన్** తెలంగాణ రాష్ట్రానికి రెండవ గవర్నర్. ఈమె తమిళనాడుకు చెందిన మాజీ భారతీయ జనతా పార్టీ అధ్యక్షురాలు, వృత్తిరీత్యా వైద్యురాలు. తెలంగాణ రాష్ట్రానికి తొలి మహిళా గవర్నర్. 2019 సెప్టెంబర్ 8న గవర్నర్‌గా భాద్యతలు చేపట్టింది. తెలంగాణ గవర్నర్‌ తమిళిసై సౌందర్‌ రాజన్‌కు పుదుచ్చేరి గవర్నర్‌గా అదనపు బాధ్యతలు అప్పగిస్తూ ఫిబ్రవరి 2021లో రాష్ట్రపతి ఉత్తర్వులు జారీ చేశాడు. ఆమె కేంద్రపాలిత రాష్ట్రం పుదుచ్చేరి లెఫ్టినెంట్‌ గవర్నర్‌గా 18 ఫిబ్రవరి 2021న భాద్యతలు చేపట్టింది.

తమిళిసై సౌందరరాజన్ తెలంగాణ గవర్నర్ పదవికి 2024 మార్చి 18న రాజీనామా చేసింది. 2024 లోక్‌సభ ఎన్నికల్లో పోటీ చేయనున్న నేపథ్యంలో గవర్నర్ పదవికి రాజీనామా చేసిన ఆమె 18 ఫిబ్రవరి 2021న చెన్నైలోని పార్టీ కార్యాలయంలో తమిళనాడు బీజేపీ అధ్యక్షుడు కె. అన్నామలై సమక్షంలో బీజేపీలో చేరింది.

## జననం
ఈమె 1961 జూన్ 2న కృష్ణ కుమారి, కుమారి అనంతన్ దంపతులకు తమిళనాడు రాష్ట్రంలోని కన్యాకుమారి జిల్లా నాగర్ కోయిల్ ప్రాంతంలో జన్మించింది. ఈమె తండ్రి  కుమారి అనంత‌న్ మాజీ లోక్ సభ సభ్యుడు, కాంగ్రెస్ పార్టీ సీనియర్ రాజకీయ నాయకుడు.ఆమె వృత్తి రీత్యా వైద్యులు. ఆమె సోద‌రుడు వ‌సంత్‌కుమార్‌. 

## విద్యాభ్యాసం
ఈమె తన ఎంబీబీఎస్ విద్యను చెన్నైలోని మద్రాస్ మెడికల్ విశ్వవిద్యాలయంలో, ప్రసూతి, గైనకాలజీ విద్యను డాక్టర్ ఎంజిఆర్ మెడికల్ విశ్వవిద్యాలయంలో అభ్యసించింది. సోనాలజీ, ఎఫ్.ఈ.టీ థెరపీలో ఉన్నత శిక్షణను కెనడా లో పూర్తిచేసింది.

## వివాహం
తమిళసై, సౌందరరాజన్ ను వివాహమాడింది. ఆమె భర్త  తమిళనాడులో వైద్యుడు, భారత వైద్య పరిశోధన మండలిలో పాలక మండలి సభ్యుడు.

## రాజకీయ ప్రస్థానం
ఈమెకు చిన్నతనం నుంచే రాజకీయాల పట్ల ఆసక్తి ఉంది. తన ఎంబీబీఎస్ విద్యను మద్రాస్ వైద్య కళాశాలలో చదువుతుండగా విద్యార్థి సంఘం నాయకురాలిగా పనిచేసి, భారతీయ జనతా పార్టీ సిద్ధాంతాల వైపు ఆకర్షితులై ఆ పార్టీలో చేరింది. 1999లో దక్షిణ చెన్నై జిల్లా వైద్య విభాగం కార్యదర్శిగా, 2001 లో తమిళనాడు రాష్ట్ర వైద్య విభాగం ప్రధాన కార్యదర్శిగా, 2007 లో అఖిల భారత కో-కన్వీనర్ గా, 2007 లో భారతీయ జనతా పార్టీ ప్రధాన కార్యదర్శిగా, 2010లో తమిళనాడు రాష్ట్ర భారతీయ పార్టీ ఉపాధ్యక్షురాలిగా, 2013 లో భారతీయ జనతా పార్టీ జాతీయ ప్రధాన కార్యదర్శిగా, 2014వ సంవత్సరం నుంచి తమిళనాడు భారతీయ జనతా పార్టీ అధ్యక్షురాలిగా కొనసాగుతుంది. 2006, 2011 లో రెండుసార్లు శాసనసభ సభ్యురాలిగా, 2009, 2019 లో రెండుసార్లు లోక్ సభ సభ్యురాలిగా పోటీచేసి ఓడిపోయింది.

## మహిళా దర్బార్
thumb|235x235px|2019 హైదరాబాదులోని రాజ్ భవన్ లో జరిగిన బతుకమ్మ వేడుకలలో పాల్గొన్న గవర్నర్ తమిళిసై సౌందరరాజన్
తెలంగాణ గవర్నర్‌గా రాజ్‌భవన్‌లో 2022 జూన్ 10న మరుగునపడిన మహిళల గొంతుకను ఆలకించడానికి మహిళా దర్బార్ కార్యక్రమాన్ని నిర్వహించింది.

## మూలాలు

వర్గం:1961 జననాలు
వర్గం:జీవిస్తున్న ప్రజలు
వర్గం:మద్రాస్ వైద్య కళాశాల పూర్వ విద్యార్థులు
వర్గం:తమిళనాడు మాజీ గవర్నర్లు
వర్గం:తమిళనాడు వ్యక్తులు
వర్గం:తమిళనాడు రాజకీయ నాయకులు
ఆర్. మధి

**ఆర్.మధి** దక్షిణ భారతదేశ చలనచిత్ర ఛాయాగ్రాహకుడు. ఎస్.సరవనన్ దగ్గర అసిస్టెంట్ గా పనిచేశాడు. వెయిళ్, పైయ్య, పండియానందు, మిర్చి, శ్రీమంతుడు, ఘాజీ, భాగమతి, **[[సాహో]]** వంటి ప్రముఖ చిత్రాలకి ఛాయాగ్రహకుడిగా పనిచేసాడు.

## చిత్ర సమాహారం

## మూలాలు

## బాహ్య లంకెలు
* 

వర్గం:1971 జననాలు
వర్గం:సినిమాటోగ్రఫీ
వర్గం:తమిళ సినిమా ఛాయాగ్రాహకులు
వర్గం:తెలుగు సినిమా ఛాయాగ్రహకులు
70ఎంఎం ఎంటర్టైన్మెంట్స్

**70ఎంఎం ఎంటర్టైన్మెంట్స్** తెలుగు సినిమా నిర్మాణ సంస్థ. దీనిని 2015లో విజయ్ చిల్లా, శశి దేవిరెడ్డి స్థాపించారు.

## చరిత్ర
నిర్మాతలు విజయ్ చిల్లా, శశి దేవిరెడ్డి 2015లో ఈ నిర్మాణ సంస్థను ప్రారంభించి అదే సంవత్సరంలో సుధీర్ బాబు, వామికా గబ్బి, సాయి కుమార్ తారాగణంతో భలే మంచి రోజు అనే చిత్రాన్ని నిర్మించారు. ఈ చిత్రం బాక్సాఫీస్ వద్ద విజయం సాధించడంతోపాటు విమర్శకుల ప్రసంశలు అందుకుంది. 2017లో తీసిన ఆనందో బ్రహ్మ చిన్న చిత్రంగా విడుదలై 15కోట్లు వసూలుచేసి విజయం సాధించిన చిత్రాల జాబితాలో చేరింది. 2018లో మహీ వి రాఘవ్‌ దర్శకత్వంలో ఉమ్మడి ఆంధ్రప్రదేశ్ మాజీ ముఖ్యమంత్రి వై.ఎస్. రాజశేఖరరెడ్డి జీవితచరిత్రను యాత్ర సినిమాగా తీశారు.

## నిర్మించిన చిత్రాలు

## మూలాలు

## ఇతర లంకెలు
* 

వర్గం:2015 స్థాపితాలు
వర్గం:సినీ నిర్మాణ సంస్థలు
6174 (సంఖ్య)

thumb|కాప్రేకర్
**6174** ను కాప్రేకర్ స్థిరాంకం అంటారు. దీనిని  భారతీయ గణిత శాస్త్రజ్ఞుడు డిఆర్ కప్రేకర్ పేరుతో నిర్ణయించారు. సంఖ్యలపై అనేక ప్రయోగాలు, అధ్యయనాలు చేసిన  భారతీయ ఉపాధ్యాయుడు దత్తాత్రేయ రామచంద్ర కాప్రేకర్ 6174 సంఖ్య ప్రత్యేకతను గుర్తించాడు. దాని గురించి 1949లో మద్రాసులో జరిగిన గణిత సదస్సులో కాప్రేకర్ వివరించారు. అందుకే ఆ సంఖ్యకు 'కాప్రేకర్ స్థిరాంకం' అని పేరు పెట్టారు. 

## ప్రత్యేకత
ఈ సంఖ్య ఈ క్రింది నియమాలను పాటిస్తూ గుర్తించబడినది: 

# కనీసం రెండు వేర్వేరు అంకెలను ఉపయోగించి ఏదైనా నాలుగు అంకెల సంఖ్యను తీసుకోండి. ( సున్నాలు  కూడా అనుమతించబడతాయి. ) 
# రెండు నాలుగు-అంకెల సంఖ్యలను పొందడానికి అంకెలను అవరోహణలో, తరువాత ఆరోహణ క్రమంలో అమర్చండి. అవసరమైతే  సున్నాలను జోడించండి. 
# పెద్ద సంఖ్య నుండి చిన్న సంఖ్యను తీసివేయండి. 
# 2 వ దశకు తిరిగి వెళ్లి ఈ ప్రక్రియను పునరావృతం చేయండి. 

పై ప్రక్రియను మరలా, మరలా చేసినపుడు ఎల్లప్పుడూ 7 పునరావృతాలలో ఒక స్థిర సంఖ్య అయిన 6174 కు చేరుకుంటుంది.  6174 చేరుకున్న తర్వాత, ఈ ప్రక్రియ 7641 - 1467 = 6174 దిగుబడిని కొనసాగిస్తుంది. ఉదాహరణకు, 3524 ఎంచుకోండి: 

: 5432 - 2345 = 3087 
: 8730 - 0378 = 8352 
: 8532 - 2358 = 6174 
: 7641 - 1467 = **6174** 

కాప్రేకర్ పునరావృత పద్ధతిలో 1111 అనే సంఖ్య 6174 ను చేరుకోలేదు. అందులో అంకెలు కాప్రేకర్ పద్ధతిలో ఆరోహణ, అవరోహణ సంఖ్యలుగా మార్చి తీసివేయగా 0000 వస్తుంది. ఇది తప్ప ఏ ఇతర నాలుగు సంఖ్య తీసుకున్నా చివరికి కాప్రేకర్ స్థిరాంకాన్ని చేరుకుంటుంది.  

## ఇతర లక్షణాలు

* 6174 అనేది హర్షద్ సంఖ్య, ఎందుకంటే దాని అంకెలు మొత్తంతో అది భాగించబడుతుంది: 
* 6174 అనేది 7- మృదువైన సంఖ్య, అనగా దాని ప్రధాన కారణాంకాలు ఏవీ 7 కన్నా ఎక్కువ కాదు. 
* 6174 ను మొదటి మూడు డిగ్రీల 18 మొత్తంగా వ్రాయవచ్చు: 
*: 18  + 18  + 18  = 5832 + 324 + 18 = 6174. 
* 6174 యొక్క ప్రధాన కారకాంకాల వర్గాల మొత్తం కూడా ఒక వర్గం అవుతుంది: 
*: 2  + 3  + 3  + 7  + 7  + 7  = 4 + 9 + 9 + 49 + 49 + 49 + 49 = 169 = 13  . 

## మూలాలు

## బాహ్య లింకులు

*  
* కప్రేకర్ యొక్క స్థిరాంకానికి ఏదైనా నాలుగు అంకెల సంఖ్యను నడవడానికి నమూనా (పెర్ల్) కోడ్
* 
* 

వర్గం:సంఖ్యలు
కార్డినల్ సంఖ్య

భాషాశాస్త్రంలో, సాంప్రదాయ వ్యాకరణంలో, **కార్డినల్ సంఖ్య** (లేదా **కార్డినల్ సంఖ్య పదం** ) లెక్కించడానికి ఉపయోగించే భాషాభాగం. తెలుగు పదాలు ఒకటి, రెండు మూడు వంటి సంఖ్యలు  కానీ లేదా వాటితో ఏర్పడిన సంఖ్యల వంటివి, ఉదా. *మూడు వందల నలభై రెండు* . కార్డినల్ సంఖ్యలు ఖచ్చితమైన సంఖ్యలుగా వర్గీకరించబడ్డాయి. అవి *మొదటి*, *రెండవ*, *మూడవ* మొదలైన ఆర్డినల్ సంఖ్యలకు సంబంధించినవి.    

## ప్రస్తావనలు

వర్గం:సంఖ్యలు
చెరుకు ముత్యంరెడ్డి

**చెరుకు ముత్యంరెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ మంత్రి. తెలుగుదేశం తరపున 1989, 1994, 1999లలో దొమ్మాట శాసనసభ నియోజకవర్గం, 2009లో దుబ్బాక శాసనసభ నియోజకవర్గం నుండి ఎమ్మెల్యేగా గెలుపొందిన ముత్యంరెడ్డి 1999లో పౌర సరఫరా శాఖ మంత్రిగా పనిచేశాడు.

## జననం
ముత్యంరెడ్డి సిద్ధిపేట జిల్లా తొగుట మండలం తుక్కాపూర్ గ్రామంలో జన్మించాడు.

## రాజకీయ ప్రస్థానం
తొగుట గ్రామ సర్పంచ్‌గా రాజకీయ జీవితాన్ని ప్రారంభించిన ముత్యంరెడ్డి, రెండు సంవత్సరాలు సహకార సంఘం ఛైర్మన్‌గా పనిచేశాడు. అనంతరం కొంతకాలం టీటీడీ బోర్డు సభ్యుడిగా ఉన్నాడు. 1989లో  తెలుగుదేశం పార్టీ తరపున దొమ్మాట శాసనసభ నియోజకవర్గం నుండి తొలిసారి ఎమ్మెల్యేగా గెలుపొందిన ముత్యంరెడ్డి, 1994, 1999లో వరుసగా మూడుసార్లు గెలుపొందాడు. 1999లో ఉమ్మడి ఆంధ్రప్రదేశ్ మాజీ ముఖ్యమంత్రి నారా చంద్రబాబునాయుడు మంత్రివర్గంలో పౌరసరఫరాల శాఖ మంత్రిగా కూడా పని చేశాడు. తరువాత కాంగ్రెస్ పార్టీలో చేరి 2009లో చివరిసారిగా దుబ్బాక శాసనసభ నియోజకవర్గం నుండి ఎమ్మెల్యేగా గెలిచిన ముత్యంరెడ్డి, ఆంధ్రప్రదేశ్ శాసనసభ ఎన్నికలు (2014)లో టీఆర్‌ఎస్‌ అభ్యర్థి సోలిపేట రామలింగారెడ్డి చేతిలో 37,925 ఓట్ల తేడాతో ఓడిపోయాడు. తెలంగాణ శాసనసభ ఎన్నికలు (2018)లో కాంగ్రెస్‌ పార్టీ నుంచి టికెట్‌ రాకపోవడంతో 2018, నవంబరు 20న తెలంగాణ రాష్ట్ర సమితి చేరాడు.

## మరణం
అనారోగ్యంతో బాధపడుతూ హైదరాబాదులోని ఒక ప్రైవేట్ ఆస్పత్రిలో చికిత్స పొందుతున్న ముత్యంరెడ్డి 2019, సెప్టెంబరు 2 సోమవారం ఉదయం మరణించాడు.

## మూలాలు

వర్గం:తెలంగాణ రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ మాజీ మంత్రులు
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:2019 మరణాలు
ఓటర్ (2019 సినిమా)

**ఓటర్** 2019 లో విడుదలైన తెలుగు చలనచిత్రం. రామా రీల్స్ పతాకంపై పూదోట సుధీర్ కుమార్ నిర్మించాడు. జి.ఎస్. కార్తీక్ రెడ్డి దర్శకత్వం వహించిన ఈ చిత్రంలో మంచు విష్ణు, సురభి, సుప్రీత్, పోసాని కృష్ణ మురళి, బ్రహ్మాజీ తదితరులు నటించారు. ఎస్.ఎస్. తమన్ సంగీతాన్ని సమకూర్చగా, రాజేష్ యాదవ్ ఛాయాగ్రహణం అందించాడు.

## కథ

యూఎస్‌లో జాబ్ చేస్తోన్న గౌతమ్ (మంచు విష్ణు) ఓటు వేయడానికి ఇండియా వస్తాడు. ఈ క్రమంలో సురభిని చూసి ప్రేమలో పడతాడు. అయితే సురభి తను ఇచ్చిన టాస్క్ పూర్తి చేస్తేనే ప్రేమను అంగీకరిస్తానంటుంది. అయితే ఆ టాస్క్ ను గౌతమ్ పూర్తి చేస్తాడు. ఈ క్రమంలో జరిగిన కొన్ని నాటకీయ పరిణామాల నేపథ్యంలో సెంట్రల్ మినిస్టర్ (సంపత్ రాజ్) పేదల ఇళ్ల నిర్మాణం చేపట్టే స్థలాన్ని కబ్జా చేస్తాడు. ఆ స్థలాన్ని తిరిగి పేదలకు వచ్చేలా చేస్తానని గౌతమ్ ఆ పేదలకు మాట ఇస్తాడు. సెంట్రల్ మినిస్టర్ నుండి ఆ ల్యాండ్ లాక్కోవటానికి గౌతమ్ ఎటువంటి స్కెచ్ వేశాడు ? ఈ మధ్యలో రీకాల్ ఎలెక్షన్ ఎందుకు వచ్చింది ? చివరికి ఆ స్థలం పేదలకు దక్కేలా చేయగలిగాడా ? లేదా అనేది మిగిలిన కథ......

## తారాగణం
* విష్ణు మంచు (గౌతమ్)
* సురభి
* సంపత్ రాజ్ (మంత్రి ఆదిత్య శ్రీపతి)
* పోసాని కృష్ణ మురళి
* జయప్రకాష్
* బ్రహ్మాజీ
* సుప్రీత్
* నాజర్
* ప్రవీణ్
* ప్రగతి
* ఎల్. బి. శ్రీరామ్

## పాటలు

ఈ చిత్రానికి రామజోగయ్య శాస్త్రి లిరిక్స్ అందించగా  ఎస్.ఎస్. తమన్ సంగీతాన్ని సమకూర్చాడు.

## మూలాలు

వర్గం:2019 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:నాజర్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
ఎర్ర బస్సు (సినిమా)

**ఎర్ర బస్సు** 2014 లో విడుదలైన తెలుగు చలనచిత్రం. ఇది దాసరి నారాయణరావు దర్శకత్వం వహించిన 151వ చిత్రం. రాజ్‌కిరణ్, విమల్ తాతా మనవళ్ళుగా నటించిన తమిళ సినిమా మంజాపై ఆధారంగా ఈ సినిమాను రీమేక్ చేశారు.

## తారాగణం
* విష్ణు మంచు (రాజేష్)
* కేథరీన్ థెరీసా (రాజీ)
* దాసరి నారాయణరావు
* నాజర్
* బ్రహ్మానందం
* ఆలీ
* ఎం. ఎస్. నారాయణ
* తిరుపతి ప్రకాష్
* రఘుబాబు
* హేమ

## పాటల జాబితా
ఏయ్ చల్లగాలి చల్లగాలి , రచన: భాస్కర భట్ల రవికుమార్ ,గానం. వేణు శ్రీరంగం, శ్రావణ భార్గవి  

ఒంటరిగా నువ్వుంటే , రచన: దాసరి నారాయణరావు, గానం.విజయ్ ఏసుదాస్ ,  

ఓం నమో నమో , రచన: భాస్కర భట్ల రవికుమార్, గానం.సింహా  

అయ్యో అయ్యో తాతయ్య , రచన: కరుణాకరన్, గానం సుస్వర జస్విర , మధురస్వర   

నవ్వమ్మ తల్లి నవ్వమ్మా , రచన: సుద్దాలఅశోక్ తేజ , గానం.ఎం ఎం కీరవాణి    

ఆకాశాన పుడుతాడు , రచన: దాసరి నారాయణరావు, గానం.గానం.విజయ్ ఏసుదాస్.
## కథ
రాజేశ్ తల్లిదండ్రులు చిన్నతనంలోనే చనిపోవడంతో తాతయ్య నారాయణస్వామి దగ్గరే పెరుగుతాడు. పెద్దవాడైన తర్వాత సాఫ్ట్‌వేర్ కంపెనీలో ఉద్యోగం సంపాదించుకుంటాడు. అమెరికాకు వెళ్ళి అక్కడ స్థిరవడాలన్నది రాజేశ్ కోరిక. ఓ రోజు రోడ్డుమీద రాజీ అనే అమ్మాయిని చూసి తొలిచూపు ప్రేమలో పడతాడు. డెంటిస్ట్ అయిన రాజీ హౌస్‌సర్జన్ చేస్తుంటుంది. ఆమెను ప్రసన్నం చేసుకోవడానికి రకరకాల ప్రయత్నాలుచేసి మొదట ఆమె ఆగ్రహానికి గురైనా... ఆపైన అనుగ్రహం సంపాదిస్తాడు. ఇంతలో అతనికి అమెరికా వెళ్ళే అవకాశం వస్తుంది. అమెరికా వెళ్ళిపోయేలోపు తాతయ్యను తన దగ్గరే ఉంచుకునేందుకు పాలకొల్లు నుండి హైదరాబాదుకు తీసుకొస్తాడు. ఆధునిక సాంకేతిక వనరుల గురించి అవగాహనలేని ఆ పల్లెటూరి తాతయ్య ఈ నగరంలో ఎలాంటి ఇబ్బందుల్ని ఎదుర్కొన్నాడు? ముక్కుసూటితనం వల్ల ఆయన ఎలాంటి ఇబ్బందులు పడ్డాడు?? అన్నది మిగతా కథ.ఉ
## స్పందనలు
* తాతయ్యగా దాసరి నటన బాగానే ఉంది. అయితే భారీ శరీరం కారణంగా ఆయన మీద సానుభూతి ఏ కోశాన ప్రేక్షకులకు కలగని పరిస్థితి ఏర్పడింది. మంచు విష్ణు సినిమా ప్రారంభంలో తన తండ్రిని అనుకరిస్తూ సంభాషణలు చెప్పాలని ప్రయత్నించి ఘోరంగా విఫలమయ్యాడు. ఆ తర్వాత తనదైన తరహాలో రాజేశ్ పాత్రలో లీనమైపోయాడు. ఇక కేథరిన్ అయితే... తన ఓవర్ యాక్షన్తో చికాకు తెప్పించేసింది. కృష్ణుడు, మేల్కొటే మధ్య చిత్రీకరించిన హాస్పటల్ కామెడీసీన్ కూడా పరమ చెత్తగా ఉంది. దానితో పాటు 'ఐ డోంట్ నో' కామెడీ ఎపిసోడ్ కూడా పేలలేదు. బ్రహ్మానందంపై కాకులు కక్షకట్టే సన్నివేశం కంటే కూడా నెమలి కంటే కాకి ఎలా గొప్పదో దాసరి చెప్పిన తీరు బాగుంది. చక్రి సమకూర్చిన బాణీలు, నేపథ్య సంగీతం బాగానే ఉన్నాయి. కానీ తాత మనవళ్ళ మధ్య అనుబంధాన్ని హృదయానికి హత్తుకునేలా చూపడంలోనూ, హీరో హీరోయిన్ల మధ్య ప్రేమను ఆసక్తికరంగా తెరకెక్కించడంలోనూ దాసరి విఫల మయ్యాడు. దాంతో ఈ 'ఎర్రబస్సు' ప్రయాణం ప్రేక్షకులకు ఆహ్లాదాన్ని మిగల్చ లేకపోయింది! - వడ్డి ఓంప్రకాశ్ నారాయణ్, సినీ జర్నలిస్ట్

## మూలాలు

వర్గం:2014 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:దాసరి నారాయణరావు నటించిన సినిమాలు
వర్గం:దాసరి నారాయణరావు దర్శకత్వం వహించిన సినిమాలు
విశ్వరూపం II

***విశ్వరూపం II*** 2018 లో విడుదలైన తెలుగు అనువాద చిత్రం. దీనిని కమల్ హాసన్ స్వీయ దర్శకత్వంలో నిర్మించాడు. అయితే ఈ సినిమా ఆంధ్రప్రదేశ్‌లో, కన్నడ సినిమా కర్ణాటకలో విడుదల అయిననూ, తమిళ చిత్రం మాత్రం తమిళనాడులో ఆగస్టు 10న విడుదలవనున్నది.

## నటవర్గం
* కమల్ హాసన్
* పూజా కుమార్
* ఆండ్రియా
* రాహుల్ బోస్
* జైదీప్ అహ్లావత్
* శేఖర్ కపూర్ 
* వహీదా రెహమాన్
* నాజర్ 
* అనంత్ మహాదేవన్
*మీర్ సర్వర్
*యూసఫ్ హుస్సేన్

## పాటలు
అన్ని తెలుగు పాటలను రామజోగయ్య శాస్త్రి రాశారు.

## మూలాలు


## బయటి లంకెలు
* 

వర్గం:2018 తెలుగు సినిమాలు
వర్గం:కమల్ హాసన్ నటించిన సినిమాలు
ఖైదీ వేట

***ఖైదీ వేట*** (1985) విడుదలైన ద్విభాషా చిత్రం. ఈ చిత్ర తమిళ పేరు "*ఒరు కైదిన్ డైరీ*".1985 మే 31 విడుదలైన ఈ చిత్రానికి దర్శకత్వం భారతీరాజా . కమలహాసన్, రాధ, రేవతి మొదలగు వారు నటించిన ఈ చిత్రానికి సంగీతం ఇళయరాజా సమకూర్చారు.

## నటవర్గం
* కమల్ హాసన్
* రాధ
* రేవతి
* జనకరాజ్
* మలేషియా వాసుదేవన్ 
* విజయన్
* విను చక్రవర్తి
* ఎస్.ఆర్. వీరరాఘవన్
* ఇళవరసు

## కథ
డేవిడ్ ఒక రాజకీయ నాయకుడికి  తీవ్రమైన అభిమాని. కానీ రాజకీయ నాయకుడు ఒక మోసగాడు. అతను  డేవిడ్ భార్య మేరీని చూసిన తరువాత  ఒక ప్రణాళికను రూపొందిస్తాడు. అతను డేవిడ్‌ను జైలుకు పంపి  ఈ సమయంలో మేరీపై అత్యాచారం చేస్తాడు. డేవిడ్ బయటకు వచ్చినప్పుడు అతను తన భార్య ఉరితీసుకోవడం చూసి షాక్ అవుతాడు.  ఆమె చేతిలో ఒక లేఖ ఉంది. విషయం తెలిసిన డేవిడ్ కోపంతో రాజకీయ నాయకుని వద్దకు వెళతాడు కాని అతను రాజకీయ నాయకుడు, అతని ఇద్దరు స్నేహితులచే మోసపోతాడు. అతనికి 22 సంవత్సరాలు జైలు శిక్ష పడుతుంది. అంతవరకు తన కుమారుడిని జనకరాజ్ కు అప్పగిస్తాడు. 22 సంవత్సరాల తరువాత అతను బయటికి వచ్చేసరికి తన కుమారుడు పోలీసు అధికారిగా మారిపోవడాన్ని చూస్తాడు. కానీ అతను తన భార్య మరణానికి కారణమైన ముగ్గురిపై ప్రతీకారం తీర్చుకోవాలని కోరుకుంటాడు. తన కొడుకుల మద్దతు లేకుండా అతను వారిపై ఎలా ప్రతీకారం తీర్చుకుంటాడు అనేది క్లైమాక్స్. 

## పాటల జాబితా
1. ఎ. బి. సి. చదవాలి, రచన: రాజశ్రీ, గానం. శ్రీపతి పండితారాద్యుల బాలసుబ్రమణ్యం , శ్రీపతి పండితారాద్యుల శైలజ. 

2.ఒకరోజు పువ్వు చూడాలి నీవు , రచన: రాజశ్రీ, గానం.ఎస్.పి.బాలసుబ్రహ్మణ్యం, ఎస్.పి.శైలజ  

3.ఓమైనా కోపం చాలు నీది పట్టము నాదీ ఐపోయనే , రచన: రాజశ్రీ, గానం.ఎస్.పి.బాలసుబ్రహ్మణ్యం , ఎస్.పి.శైలజ . 

## మూలాలు
2.ఘంటసాల గళామృతము, కొల్లూరి భాస్కరరావు బ్లాగ్ నుండి పాటలు.

## బయటి లంకెలు
* 
* 

వర్గం:1985 తెలుగు సినిమాలు
వర్గం:కమల్ హాసన్ నటించిన సినిమాలు
వర్గం:ఇళయరాజా సంగీతం అందించిన సినిమాలు
వర్గం:రేవతి నటించిన సినిమాలు
వర్గం:విను చక్రవర్తి నటించిన సినిమాలు
గురు ఫిల్మ్స్

**గురు ఫిల్మ్స్** తెలుగు సినిమా, టెలివిజన్ నిర్మాణ సంస్థ, యానిమేషన్ కంపనీ, ప్రచురణ సంస్థ. దీనిని నిర్మాత తాటి సునిత స్థాపించారు.

## చరిత్ర
విజయవాడకు చెందిన సునీత కుటుంబం అమెరికాలో స్థిరపడింది. సునీత తాత 1960లలో వాణి ఫిల్మ్స్ పేరుతో సినిమాలను పంపిణీ చేసేవాడు. ఎంబిఏ పూర్తిచేసిన సునీత సినిమాలమీద ఉన్న ఇష్టంతో న్యూయార్క్ యూనివర్సిటీలో చేసి 24 క్రాప్టుల గురించి అధ్యయనం చేసింది. హైదరాబాదుకి వచ్చిన తరువాత నిర్మాత డి.సురేష్ బాబు దగ్గర పనిచేసింది..

2009-2010లో ‘షోర్ ఇన్ ది సిటీ’ సినిమా నిర్మాణ సంస్థ ముంబై ప్రొడక్షన్ హౌస్ కోసం గురు ఫిల్మ్స్ లైన్ ప్రొడ్యూసర్ గా పనిచేసింది. ఈ సినిమా 2011లో ఉత్తమ 5 చిత్రాలలో ఒకటిగా నిలిచింది.

గురు ఫిల్మ్స్ హిందీ, తెలుగు, తమిళ సినిమాలతోపాటు జీ తెలుగు, స్టార్ మా వంటి ఛానెళ్ల కోసం టీవీ కార్యక్రమాలను కూడా నిర్మించింది.

2019లో సురేష్ ప్రొడక్షన్స్, క్రాస్ పిక్చర్స్, పీపుల్స్ మీడియా ఫ్యాక్టరీ వంటి నిర్మాణ సంస్థలతో తో కలిసి సమంత ప్రధాన పాత్రలో నటించిన ఓ బేబి చిత్రాన్ని నిర్మించింది.

## నిర్మించిన చిత్రాలు

## నిర్మించిన ధారావాహికలు

## మూలాలు

## ఇతర లంకెలు
* ఐఎండీబిలో గురు ఫిల్మ్స్

వర్గం:2014 స్థాపితాలు
వర్గం:సినీ నిర్మాణ సంస్థలు
రోషం బాలు

**రోషం బాలు** తెలుగు సినిమా నటుడు. రోషం చిత్రం ద్వారా హీరోగా తెలుగు చిత్రసీమలోకి అడుగుపెట్టాడు.

## జీవిత విశేషాలు
రోషం బాలు 1977, జూలై 6న జగిత్యాల జిల్లా, బండలింగాపూర్ గ్రామంలో జన్మించాడు. ఆయన తండ్రి పెండెం లక్ష్మినారాయణ, తల్లి పెండెం లక్ష్మి. రోషం బాలుకు 2012, నవంబర్ 30న సంధ్యతో వివాహం జరిగింది. వారికీ ఒక కొడుకు పెండెం శ్రీ గణేష్ చంద్రశేఖర్ రావు.

## విద్యాభ్యాసం
బండలింగాపూర్, జగిత్యాలలో ఉన్నత విద్య పూర్తిచేసిన బాలు, మెట్‌పల్లిలోని కనక సోమేశ్వర జూనియర్ కళాశాలో ఇంటర్మీడియట్, సాయి ఐ.టి.ఐ. కళాశాలలో ఎలక్ట్రికల్ డిప్లొమా చదివాడు. హైదరాబాదులోని నోబెల్ డిగ్రీ కళాశాలో డిగ్రీ, ఎన్.ఎం.డి.సి. ఎడ్యుకేషనల్ కళాశాలో బీఈడీ  పూర్తి చేశాడు. ఐ.ఏ.ఎస్.ఈ. డీమ్డ్ యూనివర్సిటీ నుండి ఎంబీఏ పట్టా పొందాడు.

## సినిమారంగం
సినిమారంగంపై మక్కువతో 2004లో హైదరాబాదుకు వచ్చిన బాలు సాయి కిరణ్ హీరోగా నటించిన 'మానస' సినిమాలో తొలిసారిగా నటించాడు. తరువాత సక్సెస్, ప్రామిస్, ధడాల్, ఇటు ఒక అమ్మాయి ఒక అబ్బాయి, రెడ్, కమలతో నా ప్రయాణం, దక్షిణ మధ్య రైల్వే జట్టు, బిక్కు రాథోడ్, జై బోలో తెలంగాణా, జై తెలంగాణ, నివురు, పరిత్యాగి, బి.హౌస్, బాక్స్, బందూక్, జననేత చిత్రాల్లో క్యారెక్టర్ నటుడిగా నటించాడు. సాయి గీత ఫిలిమ్స్ పతాకంపై 2007లో బాలు హీరోగా, నిర్మాతగా 'రోషం' అనే చిత్రాన్ని నిర్మించాడు. ఆ తరువాత కొన్ని చిత్రాలలో ప్రధాన పాత్రలను పోషించాడు.

## తెలంగాణ ఉద్యమం
తెలుగు చిత్రసీమలో తెలంగాణ వారికి జరుగుతున్న వివక్ష పట్ల గొంతెత్తి, టిఆర్ఎస్ అధినేత పిలుపునందుకొని తెలంగాణ ఫిలిం జేఏసీ ఏర్పాటు చేసి తెలంగాణ ఉద్యమంలో సినీరంగం నుండి పాల్గొన్నాడు. తన సినీ ఆకాంక్షను పక్కకు పెట్టి అనేక కార్యక్రమాల్లో పాల్గొన్ని తెలంగాణ ఉద్యమానికి మద్దతుగా పోరాడాడు. తెలంగాణ పొలిటికల్ జేఏసీలో స్టీరింగ్ కమిటీ సభ్యుడిగా క్రియాశీలకంగా పాల్గొన్నాడు. మిలియన్ మార్చ్, సాగరహారం, సడక్ బంద్, సకలజనుల సమ్మె, ఉస్మానియా యూనివర్సిటీ లో విద్యార్థి గర్జన, సంసద్ యాత్ర, వంటావార్పు లాంటి అనేక కార్యక్రమాల్లో పాల్గొన్నాడు. 

### నటించిన చిత్రాలు
# రోషం
# నరకంలో జై తెలంగాణ
# జననేత
# ఫిబ్రవరి 14
# మునుము
# బందూక్‌

## మూలాలు

## ఇతర లింకులు

వర్గం:తెలుగు సినిమా నటులు
వర్గం:1977 జననాలు
వర్గం:జగిత్యాల జిల్లా వ్యక్తులు
వర్గం:తెలంగాణ ఉద్యమకారులు
యూసఫ్‌గూడ

**యూసుఫ్‌గూడ** తెలంగాణ రాష్ట్రంలోని హైదరాబాదు నగరంలో ఉన్న అతి రద్దీ గల ప్రాంతం. ఇది హైటెక్ సిటీకి అతి చేరువలో ఉంది. ఇక్కడ కోట్ల విజయ భాస్కర్‌ రెడ్డి ఇండోర్ స్టేడియం ఉంది.

## పారిశ్రామిక ప్రాంతం
ఈ ప్రాంతంలో అనేక షాపింగ్ కాంప్లెక్ లు ఉన్నాయి. ఈ ప్రాంతం హైటెక్ సిటీకి, గచ్చిబౌలి లాంటి ప్రాంతాలకు చేరువలో ఉండడం వల్ల సాఫ్ట్ వేర్ ఉద్యోగులు ఇక్కడ నివసిస్తుంటారు. ఇక్కడ ఆంధ్రప్రదేశ్ పోలీస్ బెటాలియన్ ఉంది.
## రవాణా
ఈ ప్రాంతానికి నగర అనేక ప్రాంతాల నుండి బస్, యూసుఫ్‌గూడ మెట్రో స్టేషను సౌకర్యం ఉంది. దీనికి చేరువన భరత్ నగర్, బేగంపేట ఎంఏంటిసి సౌకర్యం ఉంది.

## ఇవి కూడా చూడండి

* కోట్ల విజయ భాస్కర్ రెడ్డి ఇండోర్ స్టేడియం (హైదరాబాదు)

## మూలాలు
రావి ప్రేమలత

డా. **రావి ప్రేమలత** తెలంగాణ రాష్ట్రానికి చెందిన సాహితీవేత్త, పరిశోధకురాలు. గత మూడుదశాబ్దాలు తెలుగు అధ్యాపకురాలిగా పనిచేసి, ఉత్తమ విమర్శకురాలిగా, సాహిత్య పరిశోధకురాలిగా అనేక అవార్డులు పొందింది. 2019లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
ప్రేమలత, రావి రామిరెడ్డి, మనోరమ దంపతులకు యాదాద్రి భువనగిరి జిల్లా, భువనగిరి మండలం, నాగిరెడ్డిపల్లె గ్రామంలో జన్మించింది. తండ్రి ఆర్‌ అండ్‌ బిలో ఇంజనీర్‌గా కాగా, తల్లి గృహిణి. భుననగిరిలో హైస్కూల్‌ విద్య చదివిన ప్రేమలత హైదరాబాదులోని రెడ్డి కాలేజీలో పియుసీ, వనితా మహావిద్యాలయలో డిగ్రీ, ఉస్మానియా విశ్వవిద్యాలయంలో బిఎడ్‌, తెలుగు పిజీ పూర్తిచేసింది. 'తెలుగు పద సాహిత్యం పురాగాథలు' అంశంపై పిహెచ్‌డి చేసిన ఈవిడ రాంచంద్ర డిగ్రీ, పిజీ కాలేజీలో ముఫ్పై సంవత్సరాలు తెలుగు అధ్యాపకురాలిగా పనిచేసింది.

## కుటుంబం
డిగ్రీ చదువుతున్న సమయంలో అగ్రికల్చర్‌ యూనివర్సిటీలో లెక్చరర్‌గా పనిచేసే జె.వి. సత్యనారాయణరెడ్డితో వివాహం జరిగింది. వీరి కుమార్తె ప్రణీత అమెరికాలో డాక్టర్ వృత్తిలో ఉంటుంది.

## సాహిత్య ప్రస్థానం
చిన్నతనం నుండి పుస్తకాలు చదవడంపై ఆసక్తివున్న ప్రేమలత ఎక్కువగా మాలతీ చందూర్, వాసిరెడ్డి సీతాదేవి, మాదిరెడ్డి సులోచన, శ్రీశ్రీ, సినారె మొదలైనవారి సాహిత్యం చదివేది. ఎం.ఏ చదువుతున్న సమయంలో వ్యాసాలు రాయడం ప్రారంభించిన ప్రేమలత 'స్రవంతి' పత్రికకోసం తన మొదటి వ్యాసాన్ని రాసింది. ఆ తరువాత ఆంధ్రప్రభ, ఆంధ్రజ్యోతి దినపత్రికలకోసం కూడా వ్యాసాలను రాసింది. ఆచార్య నాయని కృష్ణకుమారి పర్యవేక్షణలో పిహెచ్‌డి చేసిన ఈవిడ, జానపద సాహిత్యంలో అనేక పరిశోధనాత్మక వ్యాసాలు రాసింది.

## రచనలు
# తెలుగు జానపదసాహిత్యం పురాగాథలు (1980)
# జానపద విజ్ఞాన పరిశీలనం (1990)
# తెలుగు స్త్రీల చిత్రలిపి (1991)
# జానపద విజ్ఞానంలో స్త్రీ (1996)
# వ్యాస లతిక (2002)
# ఫోక్ టేల్స్ ఆఫ్ సౌత్ ఇండియా - ఆంధ్ర ప్రదేశ్ (సంపాదకీయం, 2005)
# ఆలోకనం (2015)
# పాకాల యశోదరెడ్డి (2015)

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2019 మార్చి 8
# ఉత్తమ విమర్శ గ్రంథం 'వ్యాసలతిక'కు తెలుగు విశ్వవిద్యాలయం పురస్కారం
# ఉత్తమ గ్రంథం ' తెలుగు స్త్రీల చిత్రలిపి' తెలుగు విశ్వవిద్యాలయం పురస్కారం
# ఉత్తమ పరిశోధకురాలు తంగిరాల బహుమతి
# రచయిత పాకాల యశోదరెడ్డి స్మారక పురస్కారం
# వై. రంగనాయకమ్మ స్మారక పురస్కారం
# 2019 - తెలుగు విశ్వవిద్యాలయం సాహితీ పురస్కారం 2016 (అలోకనం పుస్తకానికి)
# ఉత్తమ అధ్యాపకురాలు రాష్ట్ర ప్రభుత్వ పురస్కారం

## మూలాలు

వర్గం:విశిష్ట మహిళా పురస్కార గ్రహీతలు
వర్గం:యాదాద్రి భువనగిరి జిల్లా ఉపాధ్యాయులు
వర్గం:యాదాద్రి భువనగిరి జిల్లా మహిళలు
వర్గం:యాదాద్రి భువనగిరి జిల్లా రచయితలు
వర్గం:యాదాద్రి భువనగిరి జిల్లా సాహితీ విమర్శకులు
వర్గం:తెలంగాణ మహిళా ఉపాధ్యాయులు
వర్గం:తెలంగాణ మహిళలు
గ్యాంగ్ బ్యాంగ్

**గ్యాంగ్ బ్యాంగ్** అంటే ముగ్గురి కంటే ఎక్కువ మంది  లేదా చాలా మంది వ్యక్తులు ఒక నిర్దిష్ట వ్యక్తితో వరుసగా లేదా ఒకే సమయంలో రతి క్రీడలో పాల్గొంటారు. ఉదాహరణకి చాలా మంది పురుషులతో ఒకే సమయంలో రతి క్రీడ జరుపుకుంటున్న ఒక మహిళ కావచ్చు లేదా చాలా మంది మహిళలతో ఒకే సమయంలో రతి క్రీడ జరుపుకుంటున్న పురుషుడు కావచ్చు 

గ్యాంగ్ బ్యాంగ్ సంభోగం, గుద మైథునం, అంగచూషణ లేదా త్రీసమ్ వంటి వివిధ లైంగిక చర్యల ద్వారా నిర్వచించబడుతుంది. ముగ్గురు వ్యక్తులను మధ్య జరుగుతున్న రతి క్రీడను త్రీసమ్ అని పిలుస్తారు, నలుగురి మధ్య జరుగుతున్న రతి క్రీడను ఫోర్ సమ్ అని పిలుస్తారు.

## పోర్న్ చిత్రాలు

అతిపెద్ద గ్యాంగ్ బ్యాంగ్స్ పోర్న్ చిత్ర సంస్థలచే స్పాన్సర్ చేయబడతాయి, రికార్డ్ చేయబడతాయి , కాని స్వింగర్ కమ్యూనిటీలో గ్యాంగ్ బ్యాంగ్ అసాధారణం కాదు.ఇది చాలా మంది పురుషులు, ఒక మహిళ ఉన్నట్లు ఎక్కువగా పరిగణించబడుతుంది, అయితే "రివర్స్ గ్యాంగ్ బ్యాంగ్" (ఒక పురుషుడు, చాలా మంది మహిళలు), అశ్లీల చిత్రాలలో చూడవచ్చు. పురుషుడు-పురుషుడు మధ్య కూడా జరుగుతాయి.

## ఆచరణ
పాల్గొనేవారి సంఖ్య ద్వారా గ్యాంగ్ బ్యాంగ్స్ నిర్వచించబడవు, కానీ సాధారణంగా ముగ్గురు కంటే ఎక్కువ మంది ఉంటారు, డజను లేదా అంతకంటే ఎక్కువ మంది ఉండవచ్చు. గ్యాంగ్ బ్యాంగ్ ప్రత్యేకంగా నిర్వహించినప్పుడు, మధ్యలో ఉన్న మహిళతో రతి క్రీడలో చాలా మంది పురుషులు ఒకరి తరువాత ఒకరు పాల్గొన్న తరువాత వరుసగా లేదా ఒకే సమయంలో స్ఖలనం చేస్తారు.గ్యాంగ్ బ్యాంగ్ సమయంలో లైంగిక చర్యలు ఒకే వ్యక్తితో కేంద్రీకృతమై ఉంటాయి. 
అదనంగా, ఇతరులు పాల్గొనేవారు సాధారణంగా ఒకరితో ఒకరు లైంగిక చర్యలో పాల్గొనరు, కానీ ఆ మధ్య వ్యక్తితో రతి క్రీడలో పాల్గొనే అవకాశం కోసం ఎదురు చూస్తున్నప్పుడు సమీపంలో నిలబడి హస్త ప్రయోగం చేయవచ్చు.

ముగ్గురు వ్యక్తులను మధ్య జరుగుతున్న రతి క్రీడను త్రీసమ్ అని పిలుస్తారు, నలుగురి మధ్య జరుగుతున్న రతి క్రీడను ఫోర్ సమ్ అని పిలుస్తారు.

## మూలాలు

* 
* 

## బయటి లంకెలు
ఇంటర్నెట్ ఎక్స్‌ప్లోరర్

**ఇంటర్నెట్ ఎక్స్‌ప్లోరర్**  (గతంలో **మైక్రోసాఫ్ట్ ఇంటర్నెట్ ఎక్స్‌ప్లోరర్** , **విండోస్ ఇంటర్నెట్ ఎక్స్‌ప్లోరర్**,  సాధారణంగా **IE** లేదా **MSIE** అని సంక్షిప్తీకరించబడింది) అనేది మైక్రోసాఫ్ట్ అభివృద్ధి చేసిన గ్రాఫికల్ వెబ్ బ్రౌజర్‌ల శ్రేణి. ఇది మైక్రోసాఫ్ట్ విండోస్ ఆపరేటింగ్ సిస్టమ్స్ శ్రేణికొరకు 1995 కాలంలో తొలిగా విడుదలైంది. ఇది మొదట   యాడ్-ఆన్ ప్యాకేజీ 'ప్లస్‌ ఫర్ విండోస్ 95'లో భాగంగా విడుదల చేయబడింది. తరువాతి సంస్కరణలు ఉచిత దింపుకోళ్లుగా లేదా సేవా ప్యాక్‌లలో లభించాయి. తరువాత విండోస్ 95 యొక్క అసలు పరికరాల తయారీదారు (OEM) సేవా విడుదలలలో, విండోస్ కొత్త రూపాలలో ఇది అందుబాటులోకి వచ్చింది. దీని అభివృద్ధి 2016 లో నిలిపివేయబడింది,  కానీ వాడుకరుల సేవలు ఆగస్టు 2020 వరకు కొనసాగాయి. మైక్రోసాఫ్ట్ ఎడ్జి విహరిణి వున్నందున ఆగస్టు 2021 లో సేవలు నిలిపివేయబడతాయని మైక్రోసాఫ్ట్ ప్రకటించింది 

ఇంటర్నెట్ ఎక్స్‌ప్లోరర్ ఒకప్పుడు ఎక్కువగా ఉపయోగించే వెబ్ బ్రౌజర్. 2003 నాటికి ఇది 95% వినియోగ వాటాను సాధించింది. 1990 లలో ప్రబలమైన బ్రౌజర్‌గా ఉన్న నెట్‌స్కేప్‌కు వ్యతిరేకంగా మొదటి బ్రౌజర్ యుద్ధాన్ని గెలవడానికి మైక్రోసాఫ్ట్ విండోస్ తో జతగా విడుదలచేసిన తరువాత ఇది జరిగింది. ఫైర్‌ఫాక్స్ (2004), గూగుల్ క్రోమ్ (2008) ప్రారంభించడంతో, ఇంటర్నెట్ ఎక్స్‌ప్లోరర్‌కు మద్దతు ఇవ్వని ఆండ్రాయిడ్, ఐఓఎస్ వంటి ఆపరేటింగ్ సిస్టమ్‌లకు పెరుగుతున్న ప్రజాదరణతో దీని వినియోగ వాటా క్షీణించింది.  అన్ని ప్లాట్‌ఫారమ్‌లపై ఇంటర్నెట్ ఎక్స్‌ప్లోరర్ యొక్క మార్కెట్ వాటా 2.28%  లేదా స్టాట్‌కౌంటర్ సంఖ్యల ద్వారా 7 వ స్థానంలో వుంది. డెస్క్‌టాప్‌లో,  మాకోస్ సఫారి తరువాత  ఇది 5% వద్ద 4 వ స్థానంలో ఉంది. దీని గణాంకాలను  తరువాత విడుదలైన ఎడ్జ్‌తో కలిపినప్పుడు ఇది క్రోమ్ తరువాత రెండవ ర్యాంకును చేరుకుంటుంది (ఇతర అధ్యయనాలలో ఫైర్‌ఫాక్స్ తరువాత, 7.44%తో ఇది 3 వ స్థానంలో ఉన్నట్లు నిర్ణయించారు.) 1990 ల చివరలో మైక్రోసాఫ్ట్ ఇంటర్నెట్ ఎక్స్ప్లోరర్ కోసం సంవత్సరానికి US$10 కోట్లు ఖర్చు చేసింది, 1999 నాటికి ఈ ప్రాజెక్టులో 1,000 మందికి పైగా పాల్గొన్నారు.

మైక్రోసాఫ్ట్ ఎడ్జ్ తన విండోస్ 10 పరికరాల్లో ఇంటర్నెట్ ఎక్స్‌ప్లోరర్‌ను అప్రమేయ బ్రౌజర్‌గా మారుస్తుందని 2015 మార్చి 17 న ప్రకటించింది (పాత విండోస్‌కు మద్దతు ప్రకటించినప్పటి నుండి  ఎడ్జ్ ఇప్పటికీ IE కంటే తక్కువ వాటాను కలిగి ఉంది). ఇంటర్నెట్ ఎక్స్‌ప్లోరర్ 11 ను చివరి విడుదలగా ప్రకటించింది (అయితే IE 8, 9, 10 కూడా 2019 నాటికి భద్రతా నవీకరణలు అందుబా
టులో వుంటాయి). ఇంటర్నెట్ ఎక్స్ప్లోరర్ విండోస్ 10, విండోస్ సర్వర్ 2019 లో ప్రధానంగా సంస్థల ఉపయోగార్ధం ఉంది. 2016 జనవరి 12 నుండి, ఇంటర్నెట్ ఎక్స్‌ప్లోరర్ 11 కి మాత్రమే మద్దతు ఉంది. ఆపరేటింగ్ సిస్టమ్ యొక్క సాంకేతిక సామర్థ్యాలు, దాని మద్దతు జీవితచక్రం ఆధారంగా మద్దతు మారుతుంది.

మూడవ పార్టీ సాంకేతిక పరిజ్ఞానం ( స్పైగ్లాస్ మొజాయిక్ యొక్క సోర్స్ కోడ్, ప్రారంభ సంస్కరణల్లో రాయల్టీ లేకుండా ఉపయోగించబడింది) వలన  భద్రత, గోప్యతా దుర్బలత్వం అనే విమర్శలు ఎదుర్కొంది. అమెరికా సంయుక్త రాష్ట్రాలు,, యూరోపియన్  సమాఖ్య విండోస్‌తో ఇంటర్నెట్ ఎక్స్‌ప్లోరర్ అందచేయటం సముచితమైన విహరిణిల పోటీకి హాని కలిగించాయని పేర్కొన్నాయి.

## ఇవి కూడా చూడండి
*HTML Codes for Applications 
*గూగుల్ క్రోమ్
*ఒపేరా(జాల విహరిణి)
*మైక్రోసాఫ్ట్ ఎడ్జ్
*ఫైర్‌ఫాక్స్

## గమనింపులు

## మూలాలు
పురాణం రమేష్

**పురాణం రమేష్** తెలంగాణ రాష్ట్రానికి చెందిన కూనపులి పటం కథ కళాకారుడు. కూనపులి కళ అంతరించిపోకుండా అనేక ప్రదర్శనలిస్తున్న రమేష్‌ను తెలంగాణ ప్రభుత్వం 2018, జూన్ 2న తెలంగాణ ఆవిర్భావ పురస్కారం ఇచ్చి గౌరవించింది.

## కుటుంబ నేపథ్యం
ఈయన పురాణం ఎర్రగట్టు, గంగమ్మ దంపతులకు వరంగల్ గ్రామీణ జిల్లా శాయంపేట మండలం, శాయంపేట గ్రామంలో జన్మించాడు. రమేష్ తండ్రి ఎర్రగట్టు కూనపులి పటం కథ ప్రదర్శనలు ఇచ్చేవాడు. రమేష్ ఇద్దరు భార్యలు వనమాల, దేవిలతోపాటు కుమారులు చంద్రశేఖర్‌, వెంకటేశంలు కూనపులి కథలో డోలక్‌, హార్మోనియం వాయిస్తూ తనకు సహాయకులుగా ఉంటారు.

## కూనపులి ప్రదర్శన
రమేష్ తండ్రి ఎర్రగట్టు చిన్నప్పటి నుండి తన తండ్రుల వారసత్వంగా భక్తమార్కండేయ పద్మశాలి కులస్తుల జీవిత చరిత్రను పటం ఆధారంగా కూనపులి కథగా చెప్పేవాడు. ఎర్రగట్టు వారసత్వంగా తన కుమారుడు పురాణం రమేష్‌ను కూనపులి కళాకారునిగా తయారు చేశాడు. వరంగల్‌ జిల్లాతో పాటు ఇరుగుపొరుగు జిల్లాలైన కరీంనగర్‌, నల్గొండ, హైదరాబాద్‌, రంగారెడ్డి, మెదక్‌ జిల్లాల్లో కూనపులి ప్రదర్శనలిస్తున్నాడు.

వరంగల్‌, కరీంనగర్‌, నల్గొండ, హైదరాబాదు, రంగారెడ్డి, మెదక్‌ మొదలైన జిల్లాల్లో కూనపులి ప్రదర్శనలిచ్చాడు. ప్రస్తుతం కూనపులి కథను చెప్పించుకునే వారు లేకపోవడంతో రమేష్ కుటుంబం వేర్వేరు పనులు చేసుకుంటూ జీవిస్తున్నారు.

## పురస్కారాలు
# తెలంగాణ రాష్ట్ర ఆవిర్భావ పురస్కారాలు - 2018లో భాగంగా జూన్‌ 2న తెలంగాణ అవతరణ దినోత్సవం సందర్భంగా పురస్కారం అందజేయబడింది.
# 2015 జూన్‌ 2న తెలంగాణ అవిర్భావ దినోత్సవం సందర్భంగా శాయంపేట మండలస్థాయి జానపద కళాకారుడిగా ఎంపిపి బాసాని రమాదేవి, ఎంపిడిఓ బానోతు భద్రూలు చేతులమీదుగా రూ.10వేల నగదు అవార్డుతో పాటు శాలువా మెమొంటోతో అవార్డు
# మహాత్మా పూలే ఫౌండేషన్‌ ట్రస్టు ప్రశంసాపత్రం, షీల్డ్‌ (రవీంద్రభారతిలో ప్రదర్శనకు)
# భాషా సాంస్కృతిక సంచాలకుడు మామిడి హరికృష్ణ చేతులమీదుగా అవార్డు (రవీంద్రభారతిలో తెలంగాణ ఆవిర్భావ దినోత్సవ ఉత్సవాలలో కూనపులి ప్రదర్శనకు) 
# భువనగిరి ఎమ్మెల్యే పైళ్ల శేఖర్ రెడ్డి చేతులుమీదుగా అవార్డు

## ఇతర వివరాలు
తెలుగు విశ్వవిద్యాలయం నుండి 2014లో ఏలె లక్ష్మణ్ కూనపులి పటం కథపై చేసిన డాక్యుమెంటరీ ఫిల్మ్‌లో పురాణం రమేష్‌ కథ చెప్పాడు. తెలంగాణ రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ ప్రోత్సాహంతో రవీంద్రభారతిలో, గోదావరి పుష్కరాలులో, హైదరాబాద్ కేంద్రీయ విశ్వవిద్యాలయంలో, ఆగస్టు 15 వంటి వివిధ కార్యక్రమాల్లో కూనపులి పటం కథలను చెప్పాడు.

## మూలాలు

## ఇతర లంకెలు

వర్గం:వరంగల్ జిల్లా కళాకారులు
వర్గం:తెలంగాణ జానపద కళాకారులు
24 ఫ్రేమ్స్ ఫ్యాక్టరీ

**24 ఫ్రేమ్స్ ఫ్యాక్టరీ** భారతదేశ చలనచిత్ర నిర్మాణ సంస్థ. మంచు మోహన్ బాబు పెద్ద కుమారుడు మంచు విష్ణు 2007లో ఈ సంస్థని స్థాపించాడు. 

## నిర్మించిన చిత్రాలు

ఈ పతాకంపై ఎక్కువ శాతం మంచు మోహన్ బాబు కుటుంబానికి చెందిన వారి చిత్రాలని నిర్మించారు.

## మూలాలు

వర్గం:2007 స్థాపితాలు
వర్గం:సినీ నిర్మాణ సంస్థలు
గ్రేట్ హిమాలయాస్ జాతీయ ఉద్యానవనం

**గ్రేట్ హిమాలయాస్ జాతీయ ఉద్యానవనం** హిమాచల్ రాష్ట్రంలోని కుళ్లు ప్రాంతంలో ఉంది. ఇది యునెస్కో ప్రపంచ వారసత్వ కట్టడాల జాబితాలో చోటు సంపాదించింది..

## చరిత్ర
ఈ ఉద్యానవనం 1984 లో స్థాపించారు. ఇది 1171 కిలోమీటర్ల విస్తీర్ణంలో విస్తరించి ఉంది. ఇది సముద్రమట్టానికి 1500 నుంచి 6000 మీటర్ల ఎత్తులో ఉంటుంది. ఈ ప్రాంతం 1972 నుంచే జంతు సంరక్షణ కేంద్రగా గుర్తించబడి, వేటలు నిషేదించబడ్డాయి.

## మరిన్ని విశేషాలు

ఈ ఉద్యానవనంలో అనేక వృక్షజాలాలు 375 కంటే ఎక్కువ జంతువులు, వీటిలో 31 క్షీరదాలు, 181 పక్షులు, 3 సరీసృపాలు, 9 ఉభయచరాలు, 11 అన్నెలిడ్లు, 17 మొలస్క్లు, 127 కీటకాలకు నివాసంగా ఉంది.

## మూలాలు

వర్గం:భారతదేశం లోని ప్రపంచ వారసత్వ ప్రదేశాలు
వీరు పోట్ల

**వీరు పోట్ల** భారతదేశ చలనచిత్ర స్క్రీన్ ప్లే రచయిత, దర్శకుడు. అతను ప్రాథమికంగా తెలుగు సినిమాలలో తన ప్రస్థానాన్ని ప్రారంభించాడు. అతను బిందాస్, రగడ సినిమాలకు దర్శకునిగా సుపరిచితుడు. అతను స్క్రీన్ ప్లే అందించిన చిత్రాలలో వర్షం, నువ్వొస్తానంటే నేనొద్దంటానా లు ముఖ్యమైనవి.

## వ్యక్తిగత జీవితం
వీరు పోట్ల ఆంధ్రప్రదేశ్ లోని గుంటూరు జిల్లాలోని పిడుగురాళ్లలో  ఒక రైతు కుటుంబంలో జన్మించాడు. పిదుగురాళ్లలో ప్రాథమిక, సెకండరీ విద్యను, పూర్తిచేసాడు. అతనికి సినిమా రంగంపై ఎక్కువగా ఆసక్తి ఉండేది. అందువలన హైదరాబాదుకు చేరి స్క్రీన్ రచయితగా తన వృత్తి జీవితాన్ని ప్రారంభించాడు. అతను రాజమండ్రిలో  సినిమా రంగ అనుభవం లేని కుటుంబానికి చెందిన అమ్మాయిని వివాహం చేసుకున్నాడు.  అతనికి నచ్చిన దర్శకులు కె.విశ్వనాథ్, వుడీ అలెన్‌ లు.

## వృత్తి జీవితం
అతను 2004లో ప్రభాస్ కథానాయకునిగా విడుదలైన వర్షం చిత్రం ద్వారా స్క్రీన్ రచయితగా తన సినిమా ప్రస్థానాన్ని ప్రారంభించాడు. 2005లో సిద్ధార్థ, త్రిష తారాగణంగా ప్రభుదేవా దర్శకత్వంలో విడుదలైన  నువ్వొస్తానంటే నే వద్దంటానా చిత్రం అతని రెండవ చిత్రం. 2010లో మంచు మనోజ్  కథానాయకునిగా విడుదలైన బిందాస్, అక్కినేని నాగార్జున నటించిన రగడ చిత్రాలకు దర్శకత్వం వహించాడు. ఆ రెండు చిత్రాలు అనుకూల సమీక్షలను పొందాయి. అతను దర్శకత్వం వహించిన చిత్రం దూసుకెళ్తా అనుకూల సమీక్షలను పొంది బాక్సాఫీస్ హిట్ చిత్రంగా గుర్తింపు పొందింది. 

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:గుంటూరు జిల్లా వ్యక్తులు
పన్నా జాతీయ ఉద్యానవనం

**పన్నా జాతీయ ఉద్యనవనం** మధ్యప్రదేశ్ లోని పన్నా, ఛాతర్‌పూర్ జిల్లాల్లో విస్తరించి ఉన్న జాతీయ ఉద్యానవనం . దీని వైశాల్యం . 1993 లో దీనిని భారతదేశపు ఇరవై రెండవ టైగర్ రిజర్వ్‌గా ప్రకటించారు. ఇది మధ్యప్రదేశ్‌లో ఐదవ టైగర్ రిజర్వు. భారతదేశంలో అత్యుత్తమంగా నిర్వహిస్తున్న జాతీయ ఉద్యానవనంగా పన్నాకు 2007 లో భారత పర్యాటక మంత్రిత్వ శాఖ వారి ఎక్సలెన్స్ అవార్డు లభించింది. అటవీ శాఖ అధికారులు వేటగాళ్ళతో కుమ్మక్కవడంతో 2009 నాటికి ఇక్కడి పులులన్నీ పూర్తిగా అంతరించి పోయాయి. 2011 ఆగస్టు 25 న దీనిని బయోస్పియర్ రిజర్వ్‌గా ప్రకటించారు. సాల, మొసలి బెరడు, అర్జున, నేరేడు మొదలైన చెట్లు ఈ జీవావరణంలో ఉన్నాయి.

## పులుల సంరక్షణా కేంద్రం
1994/95 లో పన్నా నేషనల్ పార్కును టైగర్ రిజర్వుగా ప్రకటించి, ప్రాజెక్ట్ టైగర్ సంరక్షణలో ఉంచారు. పన్నాలో పులుల జనాభా క్షీణించి పోతున్నట్లు చాలాసార్లు నివేదించారు. 2009 మార్చిలో బాంధవ్‌గఢ్ జాతీయ ఉద్యానవనం నుండి, కన్హా జాతీయ ఉద్యానవణం నుండి ఒక్కొక్కటి చొప్పున రెండు ఆడ పులులను ఇక్కడికి తెచ్చారు. అయితే, అప్పటికే చివరి మగ పులి కనుమరుగైంది. పులుల అదృశ్యాన్ని దర్య్పాతు చేసేందుకుఒక కమిటీని ఏర్పాటు చేశారు.

2009 జూన్‌లో, అంతకు ఆరు సంవత్సరాల ముందు 40 పులులు ఉన్న ఈ రిజర్వు‌లో పై రెండు ఆడ పులులు తప్ప మిగతా పులులు ఒక్కటి కూడా మిగల్లేదని అధికారికంగా ప్రకటించారు  మరో మూడేళ్ళ తరువాత, 2012 ఫిబ్రవరిలో, రిజర్వ్ లోని పులి జనాభా మొత్తం లుప్తమై పోయింది. మధ్యప్రదేశ్ ప్రభుత్వం దీనికి బాధ్యులెవరనేది నిర్ధారించలేదు. కేంద్ర పర్యావరణ, అటవీ మంత్రిత్వ శాఖ నుండి, ప్రధానమంత్రి కార్యాలయం నుండి అభ్యర్థనలు వచ్చినప్పటికీ సిబిఐ విచారణకు అనుమతించలేదు. 

## మూలాలు


వర్గం:పులుల సంరక్షణా కేంద్రాలు
అరిఫ్ మహ్మద్ ఖాన్

అరిఫ్‌ మహ్మద్‌ ఖాన్‌ కేరళ రాష్ట్ర గవర్నర్‌. అయన 1986లో కేంద్ర మంత్రి గా పని చేశాడు.

## జననం
అరిఫ్‌ మహ్మద్‌ ఖాన్‌  1951 లో ఉత్తర్ ప్రదేశ్ లోని బులంద్షార్ లో జన్మించాడు.అయన  జామియా మిల్లియా  పాఠశాల,ఢిల్లీ ,అలీగఢ్ ముస్లిం యూనివర్సిటీ,  షియా  కాలేజీ, లక్నో  యూనివర్సిటీ లో పూర్తి చేశాడు.

## రాజకీయ జీవితం
అరిఫ్‌ మహ్మద్‌ ఖాన్‌ విద్యార్థి నాయకుడిగా తన రాజకీయ జీవితాన్ని ప్రారంభించాడు. 1972-73 సంవత్సరంలో అలీగఢ్ ముస్లిం యూనివర్సిటీ విద్యార్థి సంఘానికి అధ్యక్షుడిగా ఎన్నికయ్యాడు. అరిఫ్‌ మహ్మద్‌ ఖాన్‌ తొలిసారిగా సియానా నియోజకవర్గం నుండి భారతీయ క్రాంతి దళ్ నుంచి ఎమ్మెల్యేగా పోటీ చేసి ఓటమి చెందాడు. 1977 అసెంబ్లీ ఎన్నికల్లో ఎంఎల్ఏ గా పోటీ చేసి తన 26వ ఏట యూపీ శాసనసభకు ఎన్నికయ్యాడు.

ఆరిఫ్ ఖాన్ 1980లో కాంగ్రెస్ పార్టీలో చేరి 1980లో కాన్పూర్, 1984లో బరైచ్ నుంచి లోక్‌సభకు ఎన్నికయ్యాడు. 1986 షాబానో కేసులో సుప్రీంకోర్టు తీర్పును నాటి రాజీవ్‌గాంధీ ప్రభుత్వం రద్దు చేయడాన్ని నిరసిస్తూ కేంద్ర క్యాబినెట్ నుంచి వైదొలగి కాంగ్రెస్ పార్టీకి రాజీనామా చేశాడు. కాంగ్రెస్‌ను వీడిన తర్వాత జనతాదళ్ లో చేరి 1989లో లోక్‌సభకు ఎన్నికయ్యాడు. జనతా దళ్ ప్రభుత్వంలో కేంద్ర పౌర విమానయాన, విద్యుత్ శాఖ మంత్రిగా పని చేశాడు. 1998లో బీఎస్పీలో చేరి బరైచ్ లోక్‌సభ స్థానం నుంచి తిరిగి ఎంపీగా ఎన్నికయ్యాడు. ఆరిఫ్ ఖాన్ 2004లో భారతీయ జనతా పార్టీలో చేరాడు.

## ఇస్లాం సంస్కర్త
అరిఫ్‌ఖాన్‌ మొదటి నుంచి ముస్లిం  చట్టాలలో మార్పుల కోసం పోరాటం చేశాడు. 1986లో కేంద్ర మంత్రిగా ఉన్నపుడు షన్ భానో కేసులో భార్యకు తలాక్ చెప్పిన తరువాత భరణం ఇవ్వాలి అని సుప్రీంకోర్టులో పిటిషన్ వేయడంతో ముస్లిం పెద్దలు తీవ్రంగా వ్యతిరేకించారు. దీనికి ప్రధాని రాజీవ్‌గాంధీ ముస్లిం పెద్దలకు మద్దతు తెలపడంతో దాన్ని విభేదిస్తూ తన మంత్రి పదవికి రాజీనామా అరిఫ్ రాజీనామా చేశాడు.
## సమర్పణ్
ఆరిఫ్ ఖాన్ అతని భార్య రేష్మ ఆరిఫ్ వికలాంగులు కోసం 'సమర్పణ్' అనే స్వచ్చంద సంస్థను నడుపుతున్నారు.
## మూలాలు

వర్గం:1951 జననాలు
వర్గం:భారతీయ జనతా పార్టీ రాజకీయ నాయకులు
రాజాజీ జాతీయ ఉద్యానవనం

**రాజాజీ జాతీయ ఉద్యానవనం** ఉత్తరాఖండ్ రాష్ట్రంలోని డెహ్రాడూన్, హరిద్వార్, పౌరి గాహార్వాల్ అనే మూడు జిల్లాలకు చేరువలో ఉంది.

## చరిత్ర
ఈ ఉద్యానవనం 1983 లో స్థాపించారు. ఇది 820 కిలోమీటర్ల విస్తీర్ణంలో విస్తరించి ఉంది.. దీనిని చిల్ల, మొత్తిచూర్, రాజాజి అనే మూడు సంరక్షణ కేంద్రాలను కలిపి రాజాజి జాతీయ ఉద్యానవనంగా ఏర్పరిచారు. ఈ ఉద్యానవనాన్ని ఏప్రిల్ 15, 2015 న పులుల సంరక్షణ కేంద్రంగా గుర్తించారు.

## మరిన్ని విశేషాలు
ఈ ఉద్యానవనంలో గంగా, సాంగ్ అనే నదులు ప్రవహిస్తాయి. దీనికి రాజాజి అనే పేరు స్వాతంత్ర్య సమరయోధుడు, భారతరత్న పురస్కార గ్రహీత రాజగోపాల చారి నుంచి వచ్చింది.

## మూలాలు

వర్గం:ఉత్తరాఖండ్ పర్యాటక ప్రదేశాలు
వర్గం:భారతదేశ ఉద్యానవనాలు
శైలజారెడ్డి అల్లుడు

**శైలజారెడ్డి అల్లుడు** 2018లో విడుదలైన తెలుగు చలనచిత్రం. సితార ఎంటర్టైన్మెంట్స్ పతాకంపై ఎస్. రాధాకృష్ణ, ఎస్. నాగవంశీ, పిడివి ప్రసాద్ లు నిర్మించారు. దాసరి మారుతి దర్శకత్వం వహించిన ఈ చిత్రంలో అక్కినేని నాగ చైతన్య, అనూ ఇమాన్యుల్, రమ్యకృష్ణ, నరేష్, మురళీ శర్మ, వెన్నెల కిశోర్ తదితరులు నటించారు. గోపి సుందర్ సంగీతాన్ని సమకూర్చగా, నిజార్ షఫి ఛాయాగ్రహకుడిగా పనిచేశాడు. ఈ చిత్రం 2018 సెప్టెంబరు 13న విడుదలయ్యింది.

## కథ
చైతన్య (అక్కినేని నాగ చైతన్య ) భయంకరమైన ఈగో ఉన్న సక్సెస్‌ఫుల్‌ బిజినెస్‌మెన్‌ రావు(మురళీ శర్మ) కొడుకు. తన ఈగో కోసం కూతురు పెళ్లిని కూడా క్యాన్సిల్ చేసుకునేంత ఈగో రావుది. తన కాలనీ లోకి కొత్తగా వచ్చిన అను(అనూ ఇమాన్యుల్) అనే అమ్మాయిని తొలిచూపులోనే ఇష్టపడతాడు చైతూ.. అనుకి కూడా తన తండ్రిలాగే భరించలేనంత ఈగో ఉందని తెలిసి పని మనిషిని ప్రేమిస్తున్నట్లుగా నాటకమాడి అనుని ప్రేమలోకి దించుతాడు. అనుకి కూడా తనలాగే ఈగో ఎక్కువ అని తెలుసుకున్న రావు.. చైతన్య, అనుల పెళ్లికి ఒప్పుకుంటాడు. కానీ అనుకోని పరిస్థితుల్లో ఫ్యామిలీ ఫంక్షన్‌లో అను పర్మిషన్ లేకుండా ఎంగేజ్‌మెంట్‌ కూడా చేసేస్తాడు. కానీ అదే సమయంలో అను.. వరంగల్ జిల్లాను శాసించే శైలజా రెడ్డి(రమ్యకృష్ణ) కూతురు అని తెలుస్తోంది. తనకి తెలియకుండా ఏది జరగడానికి ఇష్టపడని శైలజా రెడ్డి... చైతన్య, అనుల పెళ్లికి ఒప్పుకుందా..? ఈగోని పక్కన పెట్టి శైలజా రెడ్డి, రావు.. చైతన్య, అనుల పెళ్లికి ఒప్పుకున్నారా? అన్నదే మిగతా కథ.

## తారాగణం

* అక్కినేని నాగ చైతన్య (చైతు గాడు)
* అను ఇమ్మాన్యుయేల్ (అను రెడ్డి)
* రమ్యకృష్ణ (అను తల్లి, శైలజా రెడ్డి)
* నరేష్ (అను తండ్రి, వేణురెడ్డి)
* మురళి శర్మ (చైతు తండ్రి)
* కళ్యాణి నటరాజన్ (చైతు తల్లి)
* వెన్నెల కిషోర్ (చారి)
* పృథ్వీరాజ్ (మాణిక్యం)
* మధునందన్ (శాంతికి కాబోయే భర్త)
* రఘు బాబు
* ఆల్క రాథోడ్ (శాంతి, చైతు సోదరి)
*శరణ్య ప్రదీప్ (కుమారి)
* గెటప్ శ్రీను
* రాగిణి

## పాటలు

ఈ చిత్రానికి గోపీ సుందర్  సంగీతాన్ని అందించాడు. పాటలని ఆదిత్య మ్యుజిక్ ద్వారా విడుదల చేశారు.

## విడుదల
ఈ చిత్రాన్ని 2018 ఆగష్టు 30న విడుదల చేయడానికి సన్నాహాలు జరిగాయి, కానీ కేరళ లో వచ్చిన వరదల కారణంగా 2018 సెప్టెంబరు 13 న విడుదల చేశారు.

## మూలాలు

వర్గం:2018 తెలుగు సినిమాలు
వర్గం:రమ్యకృష్ణ నటించిన సినిమాలు
వర్గం:విజయ నరేష్ నటించిన సినిమాలు
వర్గం:రఘుబాబు నటించిన సినిమాలు
వర్గం:అక్కినేని నాగచైతన్య నటించిన సినిమాలు
కొరియర్ బాయ్ కళ్యాణ్

**కొరియర్ బాయ్ కళ్యాణ్** 2015, సెప్టెంబరు 17న విడుదలైన తెలుగు చలనచిత్రం. ప్రేమ్‌సాయి దర్శకత్వం వహించిన ఈ చిత్రంలో నితిన్, యామీ గౌతం నటించగా కార్తీక్, అనూప్ రూబెన్స్, సందీప్ చౌతా సంగీతం అందించారు. ఈ చిత్రాన్ని ఫోటాన్ కథాస్, గురు ఫిల్మ్స్ సంయుక్త నిర్మాణంలో గౌతమ్ మీనన్ నిర్మించాడు. జై హీరోగా *తమిళసెల్వనం తనియార్ అంజలం* పేరుతో తమిళ భాషలో తెలుగుతోపాటే చిత్రీకరణ జరుపుకుంది. కొరియర్ బాయ్ కళ్యాణ్ పేరుతోనే హిందీలోకి అనువాదమయింది.

## కథ
డిగ్రీ ఫెయిలై ఉద్యోగంకోసం ఎదురుచూస్తున్న కళ్యాణ్ (నితిన్) కావ్య (యామి గౌతమ్)ను చూసి ప్రేమించి, తన కోసమే కొరియర్ బాయ్‌ గా పనిచేస్తుంటాడు. విదేశాల్లో పేరుగాంచిన డాక్టర్ అశుతోష్ రానా అధిక డబ్బు కోసం ఓ పరిశోధన చేస్తూ, దానికోసం ఇక్కడి డాక్టర్ల సహాయం తీసుకుంటాడు. డెలివరీ కోసం తమ, తమ హస్పిటల్స్ కు వచ్చిన గర్భవతులను వారికి తెలియకుండానే అబార్షన్ చేసి వారిలోని స్టెమ్ సెల్స్ ను సేకరించి అశుతోష్ రానా కు పంపుతుంటారు ఇక్కడి డాక్టర్లు. ఈ విషయాన్ని తెలుసుకున్న ఒక ఆసుపత్రిలో పనిచేసే వార్డుబాయ్ హైద్రాబాద్‌లో ఉండే సామాజిక కార్యకర్త అయిన సత్యమూర్తి (నాజర్)కు ఈ విషయాన్ని తెలియజేస్తూ ఒక కొరియర్ చేస్తాడు. అదే కొరియర్ ..కొరియర్ బాయ్ గా పనిచేస్తున్న నితిన్ చేతిలో పడుతుంది.  చివరకు కళ్యాణ్ ఆ కొరియర్ ను  సత్యమూర్తికి ఎలా చేర్చాడు అనేది మిగతా సినిమా.

## నటవర్గం
* నితిన్ (కళ్యాణ్)
* యామీ గౌతం (కావ్య)
* బ్రహ్మానందం (నాజర్)
* అశుతోష్ రాణా (అవినీతి డాక్టర్)
* నాజర్ (సత్యమూర్తి)
* హర్షవర్ధన్ (కళ్యాణ్ బావ)
* సురేఖా వాణి (కళ్యాణ్ బావ)
* సత్యం రాజేష్ (కళ్యాణ్ స్నేహితుడు)
* సప్తగిరి (కంపూర్ణేశ్ బాబు/కంపు)
* తెలంగాణ శకుంతల (మేరీ మేడం)
* రవి ప్రకాష్
* గుండు సుదర్శన్
* కాదంబరి కిరణ్

## సాంకేతికవర్గం
* రచన, దర్శకత్వం: ప్రేమ్‌సాయి
* నిర్మాత: గౌతమ్ మీనన్, వెంకట్ సోమసుందరం, రేష్మ ఘటల, సునితా తాటి
* సంగీతం: కార్తీక్, అనూప్ రూబెన్స్, సందీప్ చౌతా (నేపథ్య సంగీతం)
*పాటలు: శ్రేష్ఠ
* ఛాయాగ్రహణం: సత్యా పోన్మార్
* కూర్పు: ప్రవీణ్ పూడి
* నిర్మాణ సంస్థ: ఫోటాన్ కథాస్

## విడుదల
2015, సెప్టెంబరు 11న విడుదలచేస్తామని నిర్మాతలు ప్రకటించారు. 2015, సెప్టెంబరు 17న విడుదల అయింది.

## పాటలు
కార్తీక్, అనూప్ రూబెన్స్ సంగీతం అందించిన ఈ చిత్రంలోని పాటలు, సోని మ్యూజిక్ ద్వారా విడుదల అయ్యాయి.

## మూలాలు

## ఇతర లంకెలు
* 

వర్గం:నితిన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:నాజర్ నటించిన సినిమాలు
వర్గం:తెలుగు ప్రేమకథా సినిమాలు
తెలంగాణ యువ నాటకోత్సవం - 5

**తెలంగాణ యువ నాటకోత్సవం - 5** అనేది తెలంగాణ రాష్ట్ర భాషా సాంస్కృతిక శాఖ, తెలంగాణ రంగస్థల సమాఖ్య సంయుక్తాధ్వర్యంలో 2019, జూలై 4 నుండి 7 వరకు హైదరాబాద్ లోని రవీంద్రభారతి ఆడిటోరియంలో నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల, సాంకేతిక నిపుణుల ప్రతిభను వెలికితీసే లక్ష్యంతో తెలంగాణ యువ నాటకోత్సవం పేర నాటకోత్సవాలను నిర్వహిస్తుంది.

## సభా కార్యక్రమాలు
### మొదటిరోజు
జూలై 4న మామిడి హరికృష్ణ అధ్యక్షతన జరిగిన ప్రారంభవేడుకలకు తెలంగాణ నాటక అకాడమీ చైర్మన్ బాదిమి శివకుమార్, తెలంగాణ ప్రభుత్వ ఢిల్లీ ప్రతినిధి సముద్రాల వేణుగోపాలాచారి విచ్చేసి జ్యోతి ప్రజ్వలనతో యువ నాటకోత్సవంను ప్రారంభించారు. విచ్చేసిన అతిథుల చేతులమీదుగా నాటకరంగ దర్శకుడు బి.ఎం. రెడ్డికి స్ఫూర్తి పురస్కారం అందజేయబడింది. ఈ కార్యక్రమంలో తడకమళ్ళ రామచంద్రరావు, తెర అధ్యక్షకార్యదర్శి సభ్యలు పాల్గొన్నారు.

### రెండవరోజు
జూలై 5 రెండవరోజు కార్యక్రమానికి తెలంగాణ రాష్ట్ర బీసీ కమీషన్ చైర్మన్ బి.ఎస్.రాములు, సినీ దర్శకుడు చంద్రమహేష్, రచయిత పెద్దింటి అశోక్ కుమార్, డబ్బింగ్ కళాకారుడు ఆర్.సి.యం. రాజు విచ్చేసి నాటకరంగ కళాకారులు స్నేహమయి ప్రకాష్ కు స్ఫూర్తి పురస్కారం అందజేశారు.

### మూడవరోజు
జూలై 6 మూడవరోజు కార్యక్రమానికి నటుడు సుబ్బరాయ శర్మ, దర్శకులు ఖాజా పాషా, హరనాథ్ బాబు, పాత్రికేయులు జిఎల్ఎన్ మూర్తి విచ్చేసి నాటకరంగ కళాకారులు వనం లక్ష్మీకాంతరావుకు స్ఫూర్తి పురస్కారం అందజేశారు.

### నాలుగవరోజు
జూలై 7న సంచాలకులు మామిడి హరికృష్ణ అధ్యక్షతన జరిగిన ముగింపు కార్యక్రమంలో తెలంగాణ ప్రభుత్వ సలహాదారు డా. కె.వి. రమణాచారి, నటుడు రవి కుమార్, గేయ రచయిత అభినయ శ్రీనివాస్, రంగస్థల దర్శకుడు డి.ఎస్.ఎన్. మూర్తి పాల్గొని నాటక రచయిత రావుల పుల్లాచారికి స్ఫూర్తి పురస్కారం అందజేయడంతోపాటు తెలంగాణ రంగస్థల సమాఖ్య అధ్యక్షుడు చిలుకమర్రి నటరాజ్, కార్యదర్శి డా. మల్లేశ్ బలష్టు, సహ కార్యదర్శి వెంకట్ గోవాడ, కోశాధికారి ప్రణయ్‌రాజ్ వంగరి, సభ్యులు నిరుపమ సునేత్రి తదితరులను సత్కరించారు.

## ప్రదర్శించిన నాటికలు
తెలంగాణ యువనాటకోత్సం 5వ సిరీస్ లో 4 రోజులలో 10 నాటికలు ప్రదర్శించబడ్డాయి.

## ఇవి కూడా చూడండి
* తెలంగాణ యువ నాటకోత్సవం
* తెలంగాణ యువ నాటకోత్సవం - 2
* తెలంగాణ యువ నాటకోత్సవం - 3
* తెలంగాణ యువ నాటకోత్సవం - 4
* తెలంగాణ యువ నాటకోత్సవం - 6

## మూలాలు

వర్గం:తెలంగాణ
వర్గం:తెలుగు నాటక సంస్థలు
వర్గం:తెలుగు నాటకరంగ పరిషత్తులు
వర్గం:తెలుగు నాటకరంగం
వర్గం:తెలంగాణ భాషా సాంస్కృతిక శాఖ
మంచు ఎంటర్టైన్మెంట్

**మంచు ఎంటర్టైన్మెంట్** భారతదేశ చలనచిత్ర నిర్మాణ సంస్థ. మంచు మోహన్ బాబు కుమార్తె మంచు లక్ష్మి ఈ సంస్థని స్థాపించింది.

## నిర్మించిన చిత్రాలు

## మూలాలు

వర్గం:సినీ నిర్మాణ సంస్థలు
వర్గం:2011 స్థాపితాలు
కందుల ఓబుల రెడ్డి గుండ్లకమ్మ జలాశయం ప్రాజెక్టు

[
 {
 "type": "ExternalData",
 "service": "geoline",
 "ids": "Q5618655",
 "properties": {
 "stroke": "#87CEEB",
 "stroke-width": 3,
 }
 },
 {
 "type": "Feature",
 "geometry": { "type": "Point", "coordinates": [79.988,15.658] }, 
 "properties": {
 "title": "మల్లవరం ఆనకట్ట",
 "marker-color": "f01080",
 }
 }
]

**కందుల ఓబుల రెడ్డి గుండ్లకమ్మ జలాశయం ప్రాజెక్టు**. ప్రకాశం జిల్లాలో గుండ్లకమ్మ నదిపై కట్టిన జలాశయం, నీటిపారుదల వ్యవస్థ. 2004 లో ఆమోదించిన ఈ ప్రాజెక్టు 3.875 టిఎమ్సిల సామర్ధ్యంతో 80,060 ఎకరాల ఆయకట్టుకు సాగునీరు, ఒంగోలు, ఇతర గ్రామాల తాగునీటి కొరకు ఉద్దేశించబడింది.

## చరిత్ర

2004లో ఆంధ్రప్రదేశ్ రాష్ట్ర ప్రభుత్వము ప్రకాశం జిల్లా, మద్దిపాడు మండలంలోని మల్లవరం వద్ద గుండ్లకమ్మ రిజర్వాయరు ప్రాజెక్టును 165.22 కోట్ల ఖర్చుతో నిర్మాణము చేపట్టడానికి ఆమోదము తెలియజేసినది. ఈ ప్రాజెక్టు 6 మండలాల పరిధిలోని 43 గ్రామాలలో 80,060 ఎకరాల భూమికి సాగునీటిని అందివ్వగలదని ఆశిస్తున్నారు. అంతేకాక జిల్లా ముఖ్యపట్టణం ఒంగోలుతో సహా 43 గ్రామాలలోని 23.56 లక్షల మంది ప్రజలకు మంచినీటిని సమకూర్చుతుందని ఆశిస్తున్నారు. మద్దిపాడు, చీమకుర్తి, సంతనూతలపాడు, నాగులుప్పలపాడు, కొరిశపాడు, ఇంకొల్లు, జే.పంగులూరు, చినగంజాం, ఒంగోలు మండలాల పరిధిలోని 80,060 ఎకరాల ఆయకట్టును కల్పించడమే ఈ ప్రాజెక్టు లక్ష్యం. దీనికొరకు 5,444.60 ఎకరాలు జలాశయం, ఎడమ,కుడి కాలవల నిర్మాణానికి సేకరించాలని తలపెట్టారు. జలాశయం నిర్మాణానికి 165.22 కోట్లు,2004 లో నీటికాలువల నిర్మాణానికి 100 కోట్లు ప్రభుత్వం కేటాయించింది.

జలాశయం కట్టడంతో మల్లవరం, ఘడియపూడి, గార్లపాడు, తమ్మవరం పూర్తిగా జలాశయం నీటితో మునిగిపోతాయి. ఈ గ్రామాల నిర్వాసితులకు పునరావాసం కల్పించగా గ్రామాలు ఖాళీ అయ్యాయి. ఈ పునరావస కల్పనలో అవకతవకల కారణంగా చాలా మంది నిర్వాసితులయ్యారు, వారి జీవనశైలి దెబ్బతిన్నది. ఇవేగాక పాత కొటికలపూడి, ధేనువకొండ, మణికేశ్వరం, తిమ్మారెడ్డిపాలెం,అనమనమూరు, యర్రపాలెం, అన్నంగి పాక్షికంగా ప్రభావితమవుతాయి. ఈ గ్రామాలను గూడా పూర్తిగా మునిగిపోయేవిగా పరిగణించి పునరావాస కల్పించాలని ఆదేశించారు.

పునరావాసకాలనీలు మద్దిపాడు దగ్గర ఘడియపూడి కాలనీ, ధేనువకొండ వాసులకు దక్షిణ ధేనువకొండ, కొంగపాడు, వేలమూరిపాడు, మేదరమెట్ల దగ్గర కేటాయించారు. పాత కొటికలపూడి కొరకు వేణుగోపాలపురంలో కేటాయించారు. మణికేశ్వరం గ్రామానికి సమీపంలో మొదటి ఫేజ్ లో నిర్వాసితులైన వారికి పునరావసకాలనీ కేటాయించి ప్రభుత్వ కార్యాలయాల భవనాలు నిర్మాణాలు పూర్తయ్యాయి. కాని నిర్వాసితులు మారలేదు. తిమ్మారెడ్డిపాలెంకు కూడా సమీపంలో పునరావాసకాలనీ కేటాయించగా, వసతులు కల్పించకపోవటంతో నిర్వాసితులు మారలేదు. 2019 లో కూడా పునరావాసం పూర్తి కాకపోవడంతో కొంతమంది ముంపు గ్రామాలలోనే నివసిస్తున్నారు.

2008లో 3.875 టీఎంసీల సామర్థ్యం గల జలాశయం నిర్మించారు. ప్రాజెక్టు ఎడమ కాలువ కింద 27.9 కిలోమీటర్ల పొడవునా 50 వేల ఎకరాలను సాగులోకి తీసుకురావాలని నిర్ణయించారు. కుడి కాలువ కింద 27.3 కి.మీ పొడవునా 28 వేల ఎకరాల ఆయకట్టును సాగులోకి తీసుకొచ్చేందుకు ప్రణాళికలు రూపొందించారు. 2008 నవంబరులో దివంగత ముఖ్యమంత్రి డాక్టర్‌ వై.ఎస్‌.రాజశేఖర్‌రెడ్డి చేతుల మీదుగా ఈ ప్రాజెక్టు నుంచి కాలువలకు నీరు లాంఛనంగా విడుదల చేశారు. అయితే కాలువల నిర్మాణం భూసేకరణ సమస్యలతో పూర్తి కాలేదా కావున ప్రాజెక్టు పూర్తి వినియోగంలోకి రాలేదు. 2018 లో ప్రారంభించాలని అనుకున్నా, పనులు పూర్తి కాలేదు.

2019 డిసెంబరుకు, ఈ ప్రాజెక్టు పూర్తి చేయవలసివుంది. సామాజిక ఆర్థిక సర్వే 2018-19 ప్రకారం, 753.83 కోట్ల ఖర్చు ప్రణాళిక కాగా, 627.85 కోట్ల ఖర్చుచేసి 98% పని (68977ఎకరాల ఆయకట్టు) పూర్తిచేశారు.

## మూలాలు

వర్గం:నదీలోయ ప్రాజెక్టులు
సతీష్ ధావన్ అంతరిక్ష కేంద్రం నుండి చేసిన ప్రయోగాల జాబితా

**[[సతీష్ ధావన్ అంతరిక్ష కేంద్రం]]** నుండి జరిగిన ప్రయోగాల వివరాలు కింది జాబితాలో ఉన్నాయి. నెల్లూరు జిల్లా శ్రీహరికోట లోని ఈ కేంద్రం, భారతీయ అంతరిక్ష పరిశోధనా సంస్థ (ఇస్రో) వారి ప్రధాన ఉపగ్రహ ప్రయోగ కేంద్రం. మొదట దీనిని శ్రీహరికోట రేంజ్  అని పిలిచేవారు. ఇస్రో మాజీ చైర్మన్ సతీష్ ధావన్ మరణం తరువాత 2002 లో ఆయన పేరిట ఈ కేంద్రం పేరును మార్చారు. పేరు మార్చాక కూడా షార్ అనే పొట్టిపేరు అలాగే ఉండిపోయింది.

## ప్రయోగాల గణాంకాలు
2019 ఏప్రిల్ 1 నాటికి ఈ కేంద్రం నుండి మొత్తం 71 ప్రయోగాలు చేసారు.  వాటిలో 57 విజయవంతమైన ప్రయోగాలు, 4 పాక్షిక విజయాలు,  9 వైఫల్యాలూ ఉన్నాయి.

### రాకెట్టు వారీగా

* **ఎస్సెల్వీ** : **4** (1 వైఫల్యం, 1 పాక్షిక విజయం, 2 విజయాలు) 
* ఏఎస్సెల్వీ: **4** (2 వైఫల్యాలు, 1 పాక్షిక విజయం, 1 విజయాలు) 
* **పిఎస్‌ఎల్‌వి** : **48** (2 వైఫల్యాలు, 1 పాక్షిక విజయం, 45 విజయాలు) 
* జిఎస్‌ఎల్‌వి: **13** (4 వైఫల్యాలు, 1 పాక్షిక విజయం, 8 విజయాలు) 
* **జిఎస్‌ఎల్‌వి ఎమ్‌కె-3**: **4** (4 విజయాలు)

### లాంచ్ ప్యాడ్ వారీగా

* ఎస్‌ఎల్‌వి లాంచ్ ప్యాడ్ : **8** (3 వైఫల్యాలు, 2 పాక్షిక విజయం, 3 విజయాలు) 
* మొదటి లాంచ్ ప్యాడ్ : **38** (2 వైఫల్యాలు, 1 పాక్షిక విజయం, 35 విజయాలు) 
* రెండవ లాంచ్ ప్యాడ్ : **26** (4 వైఫల్యాలు, 1 పాక్షిక విజయం, 21 విజయాలు)

### సంవత్సరం వారీగా

## ప్రయోగాల చిట్టా

## ఇవి కూడా చూడండి
* ఎల్‌విఎం3 ప్రయోగాల జాబితా

## నోట్స్


## మూలాలు
ప్రపంచ శారీరక చికిత్స దినోత్సవం

**ప్రపంచ శారీరక చికిత్స (ఫిజియోథెరపీ) దినోత్సవం** ప్రతి సంవత్సరం సెప్టెంబరు 8వ తేదీన నిర్వహించబడుతుంది. ఫిజియోథెరపీ గురించి ప్రజల్లో అవగాహన కలిగించడంకోసం 1996లో ప్రపంచ శారీరక చికిత్స సమాఖ్య ఈ దినోత్సవాన్ని ప్రారంభించింది.

## చరిత్ర
మందుల ద్వారా కాకుండా ఫిజియోథెరపీ ద్వారా జబ్బులను నయం చేయడం ద్వారా శరీరానికి ఎలాంటి నష్టం జరుగదన్న ఉద్ధేశ్యంతో ఫిజియో‍థెరపీని ప్రోత్సహించడంకోసం 1951, సెప్టెంబరు 8న ప్రపంచ ఫిజియోథెరపీ కౌన్సిల్ ఏర్పాటు చేయబడింది. అప్పటినుండి ప్రతి సంవత్సరం సెప్టెంబరు 8న ప్రపంచ శారీరక చికిత్స దినోత్సవంగా వైద్యులు నిర్వహిస్తున్నారు.

## కార్యక్రమాలు
దేశవ్యాప్తంగా ఉన్న భవిత కేంద్రాల్లో సోమవారం రోజున ఫిజియోథెరపీ, స్పీచ్‌థెరపీ, మిగతా అన్ని రోజుల్లో ఐఈఆర్‌టీ (ఇన్‌క్లూసివ్ ఎడ్యుకేషన్ రిసోర్స్ టీచర్స్)లు విద్యాబోధన కార్యక్రమాలు నిర్వహించబడుతున్నాయి.

## మూలాలు

వర్గం:అంతర్జాతీయ దినములు
వర్గం:ఆరోగ్యం
ఫస్ట్ ఫ్రేమ్ ఎంటర్‌టైన్‌మెంట్స్

**ఫస్ట్ ఫ్రేమ్ ఎంటర్‌టైన్‌మెంట్స్** తెలుగు సినిమా, టెలివిజన్ నిర్మాణ సంస్థ. దీనిని 2009లో రాజీవ్ రెడ్డి ఎడుగూరు, జాగర్లముడి సాయిబాబా స్థాపించారు. ఈ సంస్థ 2018వరకు ఆరు సినిమాలు, ఐదు సీరియళ్ళను నిర్మించింది. ఈ సంస్థ 2015లో నిర్మించిన కంచె సినిమా భారత జాతీయ చలనచిత్ర పురస్కారాలులో ఉత్తమ తెలుగు సినిమా విభాగంలో జాతీయ పురస్కారాన్ని, నంది పురస్కారాలులో సరోజినీ దేవి అవార్డు పొందిన జాతీయ సమైక్యతా చిత్రాలు విభాగంలో నంది పురస్కారాన్ని అందుకుంది.

## నిర్మించిన చిత్రాలు

## నిర్మించిన ధారావాహికలు

## పురస్కారాలు

## మూలాలు

## ఇతర లంకెలు
*
* 
* 

వర్గం:2009 స్థాపితాలు
వర్గం:సినీ నిర్మాణ సంస్థలు
వర్గం:రాజేంద్ర ప్రసాద్ నటించిన సినిమాలు
లాహిరి లాహిరి లాహిరిలో

**లాహిరి లాహిరి లాహిరిలో** 2002 లో విడుదలైన తెలుగు చలనచిత్రం. బొమ్మరిల్లు పతాకంపై వై. వి. ఎస్. చౌదరి నిర్మించి, దర్శకత్వం వహించాడు. నందమూరి హరికృష్ణ, భానుప్రియ, సుమన్, రచన, వినీత్, సంఘవి, ఆదిత్య ఓం, అంకిత లు ప్రధాన పాత్రలను పోషించారు.

## తారాగణం

* నందమూరి హరికృష్ణ (కృష్ణమా నాయుడు)
* భానుప్రియ (ఇందు)
* సుమన్ (చంద్రమా నాయుడు)
*  రచన (చందు)
* వినీత్ (శ్రీనివాస నాయుడు)
* సంఘవి (సింధు)
* ఆదిత్య ఓం (నాని)
* అంకిత (బాల)
* లక్ష్మి (అచ్చమాంబ)
* కె.విశ్వనాథ్ (బాలరామయ్య నాయుడు)
* కె. చక్రవర్తి (పుంజు రాజు)
* కాంతారావు (పూజారి)
* సత్యప్రియ (బాలరామయ్య నాయుడు భార్య)
* జయ ప్రకాష్ రెడ్డి
* రంగనాథ్ (రామ కృష్ణుడు)
* రమాప్రభ (అమ్మయ్యమ్మ)
* అచ్యుత్ (సూర్యం)
* కల్పన (సూర్య భార్య)
* వేణుమాధవ్ (జాన్ డేవిడ్)
* చిత్రమ్ శ్రీను (వీర వెంకట సత్య నారాయణ)
* గోకిన రామారావు
* జి. వి. సుధాకర్ నాయుడు

## పాటల జాబితా
మంత్రమేదో, రచన: సిరివెన్నెల సీతారామశాస్త్రి , గానం.కుమార్ సాను, కె ఎస్ చిత్ర

మనసే బిట్ 1.రచన: సిరివెన్నెల సీతారామశాస్త్రి గానం.ఎం ఎం కీరవాణి, గంగ

ఓహోహో చిలకమ్మ , రచన: సిరివెన్నెల సీతారామశాస్త్రి గానం.ఉదిత్ నారాయణ్ , కె ఎస్ చిత్ర

కిల్మీరే , రచన సిరివెన్నెల సీతారామశాస్త్రి గానం.సుక్విందార్ సింగ్, కె ఎస్ చిత్ర

మనసే బిట్ 2.రచన: సిరివెన్నెల సీతారామశాస్త్రి, గానం.కళ్యాణ్ కోడూరి , గంగ

శ్లోకం , గానం.గంగ .

కళ్ళలోకి కళ్లుపెట్టీ , రచన సిరివెన్నెల సీతారామశాస్త్రి, గానం.ఉదిత్ నారాయణ్, కె ఎస్ చిత్ర

వీర వెంకట, రచన:సిరివెన్నెల సీతారామశాస్త్రి, గానం.ఎం.ఎం కీరవాణి

లాహిరి లాహిరి లాహిరిలో, రచన :సిరివెన్నెల సీతారామశాస్త్రి, గానం.ఉన్ని కృష్ణన్ , సునీత

నేస్తమా , రచన:సిరివెన్నెల సీతారామశాస్త్రి , గానం.సోనూనిగమ్ , సునీత .

## మూలాలు

## భాహ్య లంకెలు
* 

వర్గం:2002 తెలుగు సినిమాలు
వర్గం:భానుప్రియ నటించిన సినిమాలు
వర్గం:సుమన్ నటించిన సినిమాలు
వర్గం:లక్ష్మి నటించిన సినిమాలు
వర్గం:ఎమ్.ఎమ్. కీరవాణి సంగీతం అందించిన సినిమాలు
వర్గం:రమాప్రభ నటించిన సినిమాలు
వర్గం:కె. విశ్వనాధ్ నటించిన సినిమాలు
వర్గం:కాంతారావు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:రంగనాథ్ నటించిన సినిమాలు
వర్గం:సంఘవి నటించిన సినిమాలు
శావల్యాపురం మండలం

**శావల్యాపురం** పల్నాడు జిల్లా లోని మండలాల్లో ఒకటి. శావల్యాపురం ఈ మండలానికి కేంద్రం. ఈ మండలానికి ఉత్తరంగా రొంపిచర్ల, దక్షిణాన వినుకొండ, తూర్పున సంతమాగులూరు, పశ్చిమాన ఈపూరు మండలాలు ఉన్నాయి.
## మండలం లోని గ్రామాలు

### రెవెన్యూ గ్రామాలు

# కొత్తలూరు
# పొట్లూరు
# వేల్పూరు
# శానంపూడి
# పిచ్చికలపాలెం
# కారుమంచి
# కనమర్లపూడి

### రెవెన్యూయేతర గ్రామాలు
* శావల్యాపురం
* గంటావారిపాలెం
* భాస్కరనగరం
* చినకంచర్ల
* మతుకుమల్లి
* గుంటుపాలెం
* బొందిలపాలెం
* ముండ్రువారిపాలెం
* శ్రీరాంపురం

## మూలాలు